Αντώνης Τσιράκης • 11/10/2021 - 20:30\nΠοιοι ήταν οι μάνατζερ που στην τελευταία μεταγραφική περίοδο έπαιξαν τον δικό τους ρόλο για την ολοκλήρωση κάθε συμφωνίας των ομάδων της Super League 1\nΆλλαξαν πολλά αυτό το καλοκαίρι. Οι περισσότερες ομάδες της Super League 1 πήγαν σε αρκετές μεταγραφές και σχεδόν κάθε deal φέρει την υπογραφή τουλάχιστον ενός μάνατζερ.\nΜέσα από το Sportime τα τελευταία χρόνια προσπαθούμε να αναδείξουμε -και- τη δική τους δουλειά. Για μία ακόμη μεταγραφική περίοδο δεν ήταν λίγοι εκείνοι που βοήθησαν να κλείσει έστω και μία συμφωνία. Αν σκεφτεί κανείς πως η Super League 1 έχει 14 ομάδες και οι μισές εξ αυτών απέκτησαν διψήφιο αριθμό παικτών, αυτομάτως καταλαβαίνει πως και οι μάνατζερ που θα αναφέρουμε, είναι πολλοί.\nΌπως δεν έγιναν δουλειές στην Ελλάδα μόνο από γηγενείς, το ίδιο ισχύει και για το εξωτερικό. Υπήρξαν και Έλληνες agents που είχαν συμμετοχή σε διάφορα deals εκτός συνόρων. Εάν τα πιάσουμε, όμως, ένα προς ένα, κάπου θα χαθεί η μπάλα. Το ίδιο ισχύει και για deals των Β’ ομάδων του Big 4. Γι’ αυτό και θα γίνουν απλώς κάποιες σποραδικές αναφορές στην πορεία. Αυτό είναι το πρώτο μέρος με τις μισές ομάδες της Super League 1 και το επόμενο θα δημοσιευτεί προσεχώς.\nΑΕΚ: Καλοκαίρι μεταγραφών ήταν αυτό για την Ένωση. Ο Τζούντα Γκαρσία φόρεσε τα «κιτρινόμαυρα» με τους Ανδρέα Δημητρίου και Τάι να είναι οι agents που μεσολάβησαν, όπως είχε συμβεί και στην υπόθεση του αδερφού του Λιβάι. Το συγκεκριμένο δίδυμο έκλεισε τη συμφωνία και με τον Γιάννη Γερολέμου για τη Β’ ομάδα. Ο Τσίτσαρ Στάνκοβιτς είναι πελάτης του Αυστριακού Μαξ Χάγκμαϊρ, ο οποίος δεν είναι άγνωστος στην Ελλάδα κυρίως λόγω Νταμίρ Κάναντι. Ωστόσο, καθοριστικό ρόλο έπαιξε ο Σλοβένος Ισμέζ Ντιζντάρεβιτς, συνεργάτης του Σάσο Ζούπαν που έχει στο πελατολόγιό του (και) τους Ζίγκα Λάτσι και Βένταντ Ραντόνια. Ο Γεράσιμος Μήτογλου, για τον οποίο έγινε μανατζερική μάχη και πλέον υπάρχει νικητής, κατηφόρισε στην Αθήνα χωρίς εκπρόσωπο με τις διαπραγματεύσεις να διεξάγονται ανάμεσα σε ανθρώπους της ΑΕΚ και του Βόλου. Ο Νταμιάν Λε Ταλέκ, για τον οποίο έβαλε το χεράκι του και ο αδερφός του Αντόνι, είναι πελάτης της VV Consulting, που πρόσφατα πήγε και τον Σερζ Οριέ στη Βιγιαρεάλ. Ο Κέβιν Τζοζέφ το πήρε πάνω του και ο ίδιος «πέρασε» για τη Β’ ομάδα και τον Γιανίς Αμούρ.\nΑπό εκεί και πέρα, ο Γιώργος Τζαβέλλας δεν έβαλε κάποιον μάνατζερ, ενώ για τους Σέρχιο Αραούχο και Όγκνιεν Βράνιες έπαιξε ρόλο ότι γνώριζαν ανθρώπους του κλαμπ. Έτσι ό,τι χρειάστηκε, το έκαναν συγγενικά τους πρόσωπα. Χωρίς agent έγινε και η μεταγραφή του Μίλαντ Μοχαμάντι, αφού ο εκπρόσωπός του βγήκε από το παιχνίδι, ενώ ο άλλος αριστερός μπακ, ο Εχσάν Χατζισαφί, εκπροσωπείται από τον Ρέζα Φαζέλι. Πρόκειται για Ιρανό ατζέντη που στην Ελλάδα έκανε όνομα μέσω του Πανιωνίου όπου πήγε πλην του Χατζισαφί τους Καρίμ Ανσαριφάρντ, Σοτζέι Μασούντ και Σαμέντ Γεσίλ. Η Score Agencies (με παίκτες όπως οι Αλεξάντρ Λακαζέτ και Ρομέν Ντελ Καστιγιό που ακούστηκε για τον Ολυμπιακό) μαζί με τον Αντώνη Ρίκκα έκλεισαν τη συμφωνία για τον Κλεμέντ Μισελέν και ο Μαχμούντ ελ Μπουστάτι, συνεργάτης της Stellar Group, ήταν ο άνθρωπος πίσω από τη μεταγραφή του Νόρντιν Άμπραμπατ. Ο Λάζαρος Ρότα ντύθηκε στα «κιτρινόμαυρα» μέσω του Χρήστου Δημητριάδη, ο οποίος έκανε και deals στο εξωτερικό όπως αυτά των Χρήστου Αλμπάνη (Απόλλων Λεμεσού), Λίντσεϊ Ρόουζ (Λέγκια Βαρσοβίας) και φυσικά του Μανώλη Σιώπη (Τραμπζονσπόρ). Τέλος, ο Σερβοελβετός Mίλος Μαλένοβιτς, που εξελίχθηκε σε έναν από τους πρωταγωνιστές του καλοκαιριού στην Ελλάδα και γενικότερα είναι γνωστός στα μέρη μας, ήταν εκείνος που πήγε στα Σπάτα τόσο τον Στίβεν Τσούμπερ όσο και τον Ντάρκο Γέφτιτς. Έχει συνεργαστεί με διάφορους Έλληνες agents τα τελευταία χρόνια, ενώ στο πελατολόγιό του μεταξύ άλλων υπάρχει ο Λεωνίδας Στεργίου.\nΔείτε πόσο δίνει στη Novibet να τερματίσει η ΑΕΚ στην πρώτη δυάδα\nΑπόλλων Σμύρνης: Η πρώτη χρονικά μεταγραφή ήταν ο Νικολάς Μαρτίνες και έφερε την υπογραφή του Γκάμπι Λετιέρι. Ο ίδιος πήγε από τους «κυανόλευκους» τον Ίσραελ Κολ στον Απόλλωνα Λεμεσού. Δεν χρειάζονται ιδιαίτερες συστάσεις για τον Αργεντινό agent, καθώς δουλεύει χρόνια στη χώρα μας ως μάνατζερ και νωρίτερα ως παίκτης. Συνεργαζόταν με τον Αλεχάντρο Ντε Μπαρτόλο μέχρι να πάρει πόστο στον Ολυμπιακό ο τελευταίος. Ο Αντώνης Ντεντάκης μετακόμισε στη Ριζούπολη μέσω των Ράιαν Καπαγιαννίδη και Δημήτρη Παπαγεωργίου, ενώ ο δεύτερος μαζί με τον Ισπανό Πέδρο Μπλάνκο έκαναν τη μεταγραφή του Φάμπρι Κάστρο. Ο Γιώργος Παπαγεωργίου ήταν deal του Κύπριου Παναγιώτη Γεωργίου, που έχει ξαναδουλέψει στην Ελλάδα με παίκτες όπως οι Νέστορας Μυτίδης και Κωστάκης Αρτυματάς. Φέτος πήγε και τον Ευαγόρα Αντωνίου στον Παναθηναϊκό Β’. Το deal του Τζόρντι Τουτουαρίμα ήταν προϊόν της συνεργασίας των Πόλη Μυστακίδη και Pure. Ο Φλορεντίν Ματέι αποτέλεσε επιλογή του Γιάννη Πετράκη. Γνώριζε τον παίκτη, το πήρε πάνω του και υπήρξε βοήθεια από τους ανθρώπους του Απόλλωνα Λεμεσού. Τον εκπροσωπεί ο Ρουμάνος Μπόχταν Μάρα.\nΟ Κώστας Σταματιάδης (και όχι μόνο) μίλησε για λογαριασμό του Ηλία Κυρίτση και ο Παύλος Τοπίδης για τον Γιώργο Παμλίδη. Στο φινάλε έκανε… ντεμαράζ ο Δημήτρης Κοτταράς με τρία deals. Πρώτο ο Ουαντί Σαχλί σε συνεργασία με τον Μίλος Τζόκιτς. Δεύτερο ο Ρατζίβ Φαν λα Πάρα. Εκεί, βέβαια, υπήρχε μπλέξιμο. Τον πρότειναν άλλοι μάνατζερ νωρίς το καλοκαίρι, η μεταγραφή του τότε κόλλησε και στο φινάλε τη δουλειά έφερε εις πέρας ο Κοτταράς, ο οποίος μαζί με τον Λάζαρο Σούσκα σφράγισαν τη συμφωνία με τον Μπρούνο Άλβες.\nΔείτε πόσο δίνει στη Novibet να μην υποβιβαστεί ο Απόλλων Σμύρνης\nΑτρόμητος: Η διάθεση για αλλαγές ήταν δεδομένη από το φινάλε της περσινής σεζόν. Πολλά τα νέα πρόσωπα, πολλοί και οι μάνατζερ που πρωταγωνίστησαν. Ο Αλέξανδρος Καρτάλης είναι πελάτης του Κωνσταντίνου Φάρρα, ενώ ο Τομάς Μπεντινέλι, που προτάθηκε από διάφορους, πήγε στο Περιστέρι χάρις τη βοήθεια των Μάρσιο Μπιτενκούρτ και Δημήτρη Ζήνωνος. Ο Βραζιλιάνος agent, που έχει αρκετούς πελάτες στη χώρα του, εκπροσωπεί μεταξύ άλλων και τον άλλοτε μεταγραφικό στόχο της ΑΕΚ Ροντρίγκο Πίνιο. Όσο για τα δύο… μπαμ, των Ευθύμη Κουλούρη και Κυριάκου Παπαδόπουλου, ήταν δουλειές του Βασίλη Παναγιωτάκη. Βέβαια, στον δεύτερο υπήρξε εμπλοκή αρκετών, αλλά ο Παναγιωτάκης κλείδωσε το deal με τις ευλογίες της οικογένειας του ποδοσφαιριστή. Πελάτες του Πάνου Γαλαριώτη, που δραστηριοποιήθηκε κυρίως στο εξωτερικό με συμμετοχή σε deals όπως του Φράνκο Τσέρβι στη Θέλτα αλλά και δικών του παικτών όπως ο Δημήτρης Εμμανουηλίδης (Βέιλε), είναι οι Δημήτρης Χατζηισαΐας και Μάριος Τζαβίδας. Πρέπει, πάντως, να σημειωθεί πως για τον δεύτερο ήταν σημαντικός και ο ρόλος των οικείων του. Ο Σταύρος Βασιλαντωνόπουλος εκπροσωπείται από τους Γιάννη Εμμανουηλίδη και Γιώργο Παθιακάκη και ο Ματίας Πισάνο από τον Αγκουστίν Λορεντσέτι, τον Αργεντινό agent που έχει κάνει αρκετές δουλειές στην Ελλάδα.\nΑρκετά ενδιαφέρον το μανατζερικό backround του Κενάν Πίριτς, καθώς ο Αντμίρ Χούσαριτς είναι ένας άνθρωπος που έχει απασχολήσει ουκ ολίγες φορές τους Βόσνιους και τις αρχές της χώρας. Ο Βίκτωρ Κλωναρίδης εκπροσωπείται από την Axia Sports των Τόλη Μπακάλη και Νίκου Μαυρομαρά, ενώ ο Ντάνι Καστεγιάνο, που είχε φλερτάρει παλιότερα και με τον Άρη, είναι πελάτης του Πέδρο Μπράβο. Δεν είναι άγνωστος ο Ισπανός ατζέντης, που έχει τους Άλεξ Μενέντεθ και Κριστιάν Λόπεθ. Ο Μίλος Μαλένοβιτς έκανε δουλειά και στο Περιστέρι, αυτή του Σρνταν Σπιριντόνοβιτς, ενώ η μεταγραφή του Τζόρτζε Ντένιτς είναι προϊόν συνεργασίας των Ιάγο Μπουθόν, άλλοτε παίκτη και της Ομόνοιας, και Γκόραν Μάριτς. Δικός τους πελάτης είναι και ο πρώην ποδοσφαιριστής του Αστέρα Τρίπολης Λουίς Φερνάντεθ, όπως και ο προπονητής Μπόρχα Χιμένεθ. Φινάλε έκανε μεταγραφικά ο Ανδρέας Γιαννιώτης, ο οποίος εκπροσωπείται από τον Πρέντραγκ Τζόρτζεβιτς.\nΔείτε πόσο δίνει στη Novibet το να τερματίσει ο Ατρόμητος στην πρώτη εξάδα\nΛαμία: Με λίγους μάνατζερ δούλεψαν οι Φθιώτες. Το δίδυμο των Βενιζέλου Πενταράκη και Κυριάκου Μαζουλουξή πήγε με τον Κώστα Σταματιάδη. Ο Γιάννης Γλυκός μιλούσε για λογαριασμό του Θανάση Γκαραβέλη και ο Βασίλης Παναγιωτάκης εκ μέρους του Γιώργου Μανούσου. Πελάτης του Πάνου Γαλαριώτη είναι ο Σάββας Γκέντσογλου, ενώ ο Χοσέ Αλταλέφ εκπροσωπεί τον Κρίστοφερ Νούνιες. Βέβαια ρόλο στη μεταγραφή έπαιξε ο νυν τεχνικός διευθυντής του κλαμπ Πίτι. Ο Γιώργος Μανουσάκης έχει μάνατζερ τον Βασίλη Τοπίδη, που στα εκτός Ελλάδας πήγε τον Στέφανο Ναπολεόνι στην Ουμράνιεσπορ, και ο Χρήστος Ελευθεριάδης τον Νίκο Ζαφειρόπουλο. Ο τελευταίος μεσολάβησε και για την επιστροφή του Μπατσάνα Αραμπούλι, όπως και πέρυσι για τη μεταγραφή του εκεί. Ο Μπόγιαν Σαράνοφ είχε απευθείας επικοινωνία με τους ανθρώπους του κλαμπ και ο Βλάντιμιρ Γκόλεμιτς ήταν μία σύμπραξη των Δημήτρη Κοτταρά και Μίλαν Βουκασίνοβιτς. Ο Σέρβος νωρίτερα μέσα στο καλοκαίρι μαζί με τον Μίλος Τζόκιτς είχαν κάνει το deal του Κυριάκου Παπαδόπουλου στην Αλ Φαϊχά.\nΔείτε πόσο δίνει στη Novibet να υποβιβαστεί η Λαμία\nΟλυμπιακός: Αγαπημένο σπορ οι μεταγραφές στον Πειραιά. Δεν ήταν ούτε φέτος λίγες οι κινήσεις που έγιναν. Με τον Ντέκο, που εκπροσωπεί και τον Όλεγκ Ρέαμπτσιουκ, υπάρχει ανοιχτός δίαυλος και εκείνος έκλεισε το deal του Τικίνιο. Ο Πιέρ Κούντε είναι πελάτης του ισπανικού γραφείου Is Sports Agency και ο Μίχαλ Καμπρόβνικ της Unidos, εταιρείας που έχει μεταξύ άλλων τους Κάρολ Σβιντέρσκι και Νταμιάν Σιμάνσκι. Μία συνεργασία των Nehoda Sport, BS Partners και Παύλου Τοπίδη ήταν το deal του Τόμας Βάτσλικ, ενώ για τον Ρόνι Λόπες τις επαφές έκαναν η Leaguepro σε συνεννόηση με το οικογενειακό του περιβάλλον. Το πορτογαλικό γραφείο εκπροσωπεί μεταξύ άλλων τον Ράφα Σοάρες, που «έπαιξε» φέτος για ομάδες της Super League 1, και τον Ερνάνι, ενώ πελάτης του ήταν και ο Ούγκο Αλμέιδα. Ο Χένρι Ονιεκούρου ανήκει στην DW Sports Management και την υπόθεση «έτρεξε» ο Γουίλιαμ Ντ’Αμβιλά. Μιλάμε για αρκετά ισχυρό ατζέντη στη Σαουδική Αραβία με μεγάλα deals. Μεταξύ αυτών συμπεριλαμβάνονται αυτά των Γκάρι Ροντρίγκες και Αλεκσάνταρ Πρίγιοβιτς. Μεσολάβησε για να πάει ο Άντερσον Εσίτι στην Γκεζτεπέ τον Ιανουάριο, ενώ στο πελατολόγιο της εταιρείας του φιγουράρουν ονόματα όπως των Τρεζεγκέ, Μοχάμεντ Ελνένι και Εμάνουελ Ντένις.\nΟ Μαμαντού Κανέ, που αποκτήθηκε και παρέμεινε ως δανεικός στη Νέφτσι, είναι δουλειά του δίδυμου των Τάι και Ανδρέα Δημητρίου, ενώ ο Αγκιμπού Καμαρά είναι πελάτης της H2C Sport Consulting. Ο Ετιέν Κινκουέ πιστώνεται στην FK Sport Management αλλά ουσιαστικά τη συμφωνία κλείδωσε ο συνεργάτης τους Κλαούντιο Βιγκορέλι, ενώ ο Αλγκασίμ Μπα ανήκει στην MHV. Ο Δημήτρης Πινακάς κατέβηκε στο Φάληρο κατόπιν συνεννόησης των δύο κλαμπ και του οικογενειακού περιβάλλοντος του παίκτη, ενώ ο Γκάρι Ροντρίγκες έκλεισε μέσω του Μεϊσά Εντιαγέ και με μία χείρα βοηθείας από τον Σάκη Τζήκα. Ο Γάλλος agent εκπροσωπεί ποδοσφαιριστές όπως οι Ουισάμ Μπεν Γεντέρ και Τζόφρεϊ Κοντογκμπιά, ενώ έχει σταθερά δίαυλο επικοινωνίας με τον Ολυμπιακό. Σοφιάν Μπουφάλ και Ζόρζ-Κέβιν Ενκουντού είναι κάποιοι από τους πελάτες του που «έπαιξε» να πάνε στο λιμάνι. Τέλος, συμμετείχε στη μεταγραφή του Γιαν Εμβιλά.\nΔείτε πόσο δίνει στη Novibet το να παραμείνει αήττητος ο Ολυμπιακός στην κανονική περίοδο\nΟΦΗ: Σεφτέ με τον Τριαντάφυλλο Πασαλίδη έκαναν οι Κρητικοί και τη συμφωνία σφράγισε ο Αντώνης Αποστολόπουλος. Το γραφείο του, η Sport Connection, εκτός συνόρων βοήθησε τον Νίκο Μιχελή να πάει στη Βίλεμ και τον Ηλία Κουτσουπιά στην Τερνάνα. Ο Μπρους Καμάου εκπροσωπείται από την Republic Sports Management και ο Φαν Ντάινεν από την Key Sports, όπου εργάζεται και ο αδερφός του. Ο Τζον Τοράλ δηλώνεται στο πελατολόγιο της Media Base Sports του Πέρε Γκουαρντιόλα. Ο Ντεβί Επασί μανατζάρεται από τον Βασίλη Τοπίδη και ο τελευταίος ενεπλάκη και στη συμφωνία για τον Φελίπε Γκαγιέγος. Χιλιανός ανήκει στην AIM και δεν είναι η πρώτη φορά που συνεργάζονται οι δύο πλευρές για ένα deal της Super League 1. Το είχαν κάνει και στον Ατρόμητο με τον Μπράιαν Ραμπέγιο. Ο Λάζαρος Λάμπρου κατέβηκε στο Ηράκλειο με τον Τάσο Παπαδόπουλο και ο Φιορίν Ντουρμισάι είναι πελάτης του Πασχάλη Τουντούρη. Κυρίως εκτός συνόρων δραστηριοποιήθηκε φέτος η Prosport με τις μεταγραφές των Δημήτρη Κολοβού και Γιώργου Αθανασιάδη στη Σέριφ Τίρασπολ, του Τάσου Δουβίκα στην Ουτρέχτη, των Στέλιου Κίτσιου και Δημήτρη Γούτα σε Γκαζιαντέπ και Σίβασπορ αντίστοιχα και του Τόλη Κωνσταντόπουλου στη Μπέρσοτ.\nΔείτε πόσο δίνει στη Novibet να τερματίσει τελευταίος ο ΟΦΗ\nΠΑΣ Γιάννινα: Ο Βασίλης Ρόβας πήγε τον Ζήση Καραχάλιο στα Ιωάννινα, ενώ τυπικά ο Κώστας Παλαιολόγος τον Παναγιώτη Τριάδη. Πρακτικά το θέμα τακτοποιήθηκε από το οικογενειακό περιβάλλον του παίκτη. Ο Δημήτρης Καραγιάννης είναι πελάτης της Prosport του Πασχάλη Τουντούρη και ο Βασίλης Σούλης της Word of Sports (Γιάννης Εμμανουηλίδης και Γιώργος Παθιακάκης). Ο Χουάν Χοσέ Περέα είναι πελάτης του Θεόφιλου Καρασαββίδη και ο Γιαν-Μαρκ Σνάιντερ της Roof. Η Key Sports εκπροσωπεί τον Αχμάντ Μέντες, ενώ ο Πέδρο Κόντε δεν χρειάστηκε ενδιάμεσους για να επιστρέψει. Τέλος, το deal του Μίχαελ Γκαρντάφσκι σφραγίστηκε από τον Κωνσταντίνο Φάρρα, τον ατζέντη που μεσολάβησε για να πάει και ο Ηρακλής Μεταξάς, ο οποίος διαδέχτηκε τον επίσης πελάτη του Αργύρη Γιαννίκη. Έδωσε το παρών και στις διαπραγματεύσεις με την ΑΕΚ ο Φάρρας για την πρόσληψη του τελευταίου. Δικός του και ένας πρώην παίκτης των Ηπειρωτών, ο Ντίνος Μαυροπάνος, που έκανε ξανά το δρομολόγιο Λονδίνο-Στουτγκάρδη.\nΔείτε πόσο δίνει να βρίσκεται ο ΠΑΣ Γιάννινα στην πρώτη θέση τα Χριστούγεννα\nΕάν θέλετε να δείτε και το δεύτερο μέρος του αφιερώματος, κάντε εγγραφή και διαβάστε καθημερινά δωρεάν την ηλεκτρονική έκδοση της Sportime e-εφημερίδα ΕΔΩ!\n« Άρης: Προπονήθηκαν κανονικά οι τέσσερις τραυματίες!\nΛευκορωσία – Τσεχία LIVE »


Πώς το καρπούζι έφθασε να συμβολίζει την σημαία της Παλαιστίνης | Κοσμοδρόμιο Πώς το καρπούζι έφθασε να συμβολίζει την σημαία της Παλαιστίνης – Κοσμοδρόμιο\nΠώς το καρπούζι έφθασε να συμβολίζει την σημαία της Παλαιστίνης\nΤο καρπούζι, φρούτο ιδανικό, διαθέτει τα χρώματα της παλαιστινιακής σημαίας.Σε συνθήκες απαγόρευσης έφθασε να γίνει το πιο δροσερό εθνικό σύμβολο!\nΓια πολλά χρόνια μετά τον πόλεμο του 1967 στη διάρκεια του οποίου οι Ισραηλινοί κατέλαβαν τη Δυτική Όχθη, η παλαιστινιακή σημαία, γνωστή από τα τέσσερα χρώματά της (λευκό, πράσινο, κόκκινο, μαύρο), ήταν απαγορευμένη από τις κατοχικές δυνάμεις.\nΟποιοσδήποτε την κρατούσε στο χέρι, ή την έκανε την έπαρσή της σε ιδιωτικό ή δημόσιο χώρο, συλλαμβάνονταν μέσα σε λίγα λεπτά και οδηγούνταν για τα…’περαιτέρω”.\nΑπό κει και πέρα περνούσε μέρες, βδομάδες (και στις χειρότερες περιπτώσεις) ακόμη και μήνες μέσα στις ισραηλινές φυλακές.\nΗ σημαία της Παλαιστίνης ήταν για την κατοχική “κόκκινο” πανί που τιμωρούνταν ανελέητα.\nΑκόμη και στην τέχνη…\nΩστόσο, η εφευρετικότητα των Παλαιστινίων βρήκε τρόπο να περάσει το μήνυμα και να συνεχίσει την αντίσταση ακόμη και με ένα καρπούζι! Φρούτο ιδανικό αφού, εκτός από υπέροχη γεύση, έχει όλα τα χρώματα της παλαιστινιακής σημαίας: πράσινο, λευκό, κόκκινο και…μαύρο!\nΟ “μύθος” ή οι παραδόσεις της εποχής αναφέρουν ότι πολλοί νεαροί Παλαιστίνιοι στη Λωρίδα της Γάζας (όπου υπήρχαν τότε και ισραηλινά στρατεύματα και εβραϊκοί εποικισμοί) αντί για σημαία, κρατούσαν στα χέρια το καλοκαίρι επιδεικτικά μία …φέτα καρπούζι! Η σημαία απαγορευόταν. Το καρπούζι όμως, όχι!\nΜία άλλη ιστορία αναφέρει την περίπτωση των καλλιτεχνών Σλίμαν Μανσούρ, Ναμπίλ Ανάνι και Ισάμ Μπατρ που όπως αναφέρει η εμιρατινή εφημερίδα The National προσπάθησαν το 1980 να κάνουν μία έκθεση στη Γκαλερί 79 στην κατεχόμενη Γιάφα στο Ισραήλ αλλά η προσπάθειά τους ματαιώθηκε εντός ολίγων ωρών καθώς ο ισραηλινός στρατός παρενέβη βγάζοντας την έκθεση απαγορευμένη και “πολιτική” επειδή σε κάποια έργα υπήρχε η παλαιστινιακή σημαία και τα τέσσερα βασικά της χρώματα…\nΤότε, λέγεται, πως ο Ισάμ Μπατρ ρώτησε έναν αξιωματικό τι θα γινόταν χρώματα να εάν ήθελε να ζωγραφίσει ένα…καρπούζι. “Τότε το έργο θα κατασχεθεί!” ήταν η απάντηση.\nΟ σήμερα εβδομηντάρης Σλίμαν Μανσούρ που διηγήθηκε την ιστορία στην ρεπόρτερ Αλεξάντρα Τσάβες του The National και ζει σήμερα στο Μπιρζείτ της Δυτικής Όχθης θυμάται πως η έκθεση διήρκεσε μόλις…τρεις ώρες!\n“Μας είπαν ότι απαγορεύεται να ζωγραφίζουμε παλαιστινιακές σημαίες και να χρησιμοποιούμε τα χρώματά της. Και εάν θέλουμε να ζωγραφίσουμε ένα λουλούδι με κόκκινο, πράσινο, λευκό και μαύρο; “Θα κατασχεθεί. Ακόμη και εάν ζωγραφίσετε ένα καρπούζι!” θυμάται ο Μανσούρ αποδίδοντας στον θυμωμένο Ισραηλινό αξιωματικό τα…εύσημα για την σουρεαλιστική σχέση ανάμεσα στο καρπούζι και την παλαιστινιακή σημαία…\nΈκτοτε και ώσπου να υπογραφούν οι συνθήκες του Όσλο που οδήγησαν στην δημιουργία της Παλαιστινιακής Αρχής και στην τριχοτόμηση της κατεχόμενης Δυτικής Όχθη σε περιοχή Α (υπό τον έλεγχο της Παλαιστινιακής Αρχής), σε περιοχή Β (μικτή περιοχή υπό τον έλεγχο Παλαιστινίων και Ισραηλινών) και σε περιοχή C (υπό τον πλήρη έλεγχο του ισραηλινού στρατού), η παλαιστινιακή σημαία παρέμενε απαγορευμένη.\nΜετά την υπογραφή των συμφωνιών του Όσλο οι κατοχικές αρχές αναγκάστηκαν να άρουν την απαγόρευση…και το καρπούζι πήρε ξανά την “κανονική” του θέση στα χωράφια,στα τραπέζια και στις…κοιλιές των Παλαιστινίων!\nΓια πολλά χρόνια η σχέση ανάμεσα στο φρούτο και τη σημαία της Παλαιστίνης ξεχάστηκε.\nΩστόσο η σχέση ανάμεσα στο καρπούζι και την παλαιστινιακή σημαία είχε ήδη αποτυπωθεί στην τέχνη. Τη σκυτάλη πήρε τότε ο Χάλιντ Χουρανί που είχε ακούσει τις διηγήσεις του Μανσούρ για την απαγορευμένη έκθεση στη Γιάφα και την ιστορία με το καρπούζι και έφτιαξε ένα εμβληματικό ζωγραφικό πίνακα το 2007 που εικόνιζε το χάρτη της Παλαιστίνης σαν μία..φέτα καρπούζι.\nΗ δουλειά του ταξίδεψε έκτοτε σε Σκωτία,Γαλλία, Ιορδανία,Λίβανο και Αίγυπτο. Οι εκθέσεις του Χουρανί έγιναν και σε εργαστήρια και σχολεία της Ραμάλας στη Δυτική Όχθη.\nΠρόσφατα και με αφορμή την νέα αιματοχυσία στη Λωρίδα της Γάζας και τις καταστροφές από τις ισραηλινές επιδρομές επανήλθε διεθνώς η συζήτηση για τον αγώνα των Παλαιστινίων, τα δικαιώματα αντίστασής τους ενάντια στην κατοχή. Ακούστηκαν από όλους. Και από αυτούς ακόμη που επέμεναν να εξισώνουν θύμα και θύτη…\nΜέσα σε αυτόν τον κουρνιαχτό Μέσων Ενημέρωσης και Μέσων Κοινωνικής Δικτύωσης, επανήλθε και η συζήτηση για τα καρπούζια και τη σχέση τους την παλαιστινιακή σημαία.\nΊσως, μετά από όλα αυτά, να σκεφτόσαστε ότι ένα καρπούζι….μπορεί τελικά να μην είναι απλώς ένα καρπούζι!


ROMIANEWS: Κατάσχεσαν βιβλία από τον Έλληνα καθηγητή του Πανεπιστημίου Αργυροκάστρου Π. Μπάρκα\nΚατάσχεσαν βιβλία από τον Έλληνα καθηγητή του Πανεπιστημίου Αργυροκάστρου Π. Μπάρκα\nΚατάσχεσαν στο αλβανικό τελωνείο Κακαβιάς βιβλία από τον Έλληνα καθηγητή του Πανεπιστημίου Αργυροκάστρου και πρόεδρο του Τμήματος Ελληνικής Γλώσσας και Πολιτισμού του Πανεπιστημίου Αργυροκάστρου Παναγιώτη Μπάρκα, που είναι και δημοσιογράφος. Τον ταλαιπώρησαν με ανάκριση, άσκησαν ποινική δίωξη εναντίον του, κατηγορώντας τον δήθεν για διακίνηση αντιαλβανικών βιβλίων, ενώ αυτά προορίζονταν για το Πανεπιστήμιο Αργυροκάστρου.\nΤο γεγονός δείχνει ότι δημιουργείται κλίμα εκφοβισμού κατά της Ελληνικής Μειονότητας στη Βόρειο Ήπειρο, που πρέπει να απασχολήσει, πλέον, σοβαρά τη διεθνή κοινότητα. Δεν μπορούν να καταπατώνται τόσο απροκάλυπτα τα δικαιώματα της Ελληνικής Μειονότητας.\nΕπέστρεφε ο κ. Μπάρκας από τα Ιωάννινα και μετέφερε μαζί μου περίπου 130 βιβλία για τη βιβλιοθήκη του Τμήματος Ελληνικών του Πανεπιστημίου Αργυροκάστρου, τα οποία και δήλωσε. Ήταν δωρεές από πανεπιστήμια και ιδρύματα στην Αθήνα, με διάφορα περιεχόμενα από την αρχαία ελληνική γραμματεία, την ελληνική και την παγκόσμια λογοτεχνία, την ιστορία, εγκυκλοπαίδειες, λεξικά, κ. ά. Ο ίδιος περιγράφει το περιστατικό: "Μου είπαν ότι υπάρχει ξεχωριστή διαδικασία και πρέπει να γίνει σεβαστή. Συμφώνησα μαζί τους και πήγα τα βιβλία στην αίθουσα που μου υπόδειξαν. Εκεί είδα όμως να φθάνουν με βιασύνη 6-7 άνδρες με πολιτικά, οι οποίοι αργότερα έμαθα ότι καμιά σχέση δεν είχαν με το τελωνείο. Ζήτησαν να ανοίξουν τις κούτες. Τις άνοιξαν και αφού δεν βρήκαν κανένα βιβλίο αντιαλβανικό, πήραν ό,τι μπορούσαν, βιβλία, που νόμισαν ύποπτα. Όπως ένα βιβλίο για τον Άρη Βελουχιώτη, ένα βιβλίο για το στρατηγό Γρίβα της ΕΟΚΑ στην Κύπρο, ένα βιβλίο μελέτη για τη Αρχαία Φοινίκη, ένα βιβλίο για το εμπόριο στην Αρχαία Ελλάδα, βιβλία για την Κουλουρίτσα, την Τσερκοβίτσα, για την Αυτοκέφαλη εκκλησία της Αλβανίας, τη θέση της Αλβανίας στο Β' Παγκόσμιο πόλεμο, για τους υιούς των μισθοφόρων, μια μονογραφία για ένα ιερωμένο του 1890.\nΣτη συνέχεια άρχισε ένας αγώνας νεύρων και πιέσεων. Οι πυκνές και συχνά έντονες επικοινωνίες έδειχναν ότι κάτι σχεδιάζανε, που τελικά έληξε με μια ανάκριση και με ένα πρακτικό κατάσχεσης, στο οποίο τα βιβλία θεωρούνται στοιχεία ενός ποινικού αδικήματος. Παρά το γεγονός ότι μου είπαν ότι είναι τυπικό με ενημέρωσαν όμως, ότι τα βιβλία θα τα πάρω αν κριθούν κατάλληλα από τον εισαγγελέα. Άρα στην ουσία εισαγγελική υπόθεση. Δεν έδωσα κάποια σημασία, διότι δεν έβλεπα κάποιο νομικό κώλυμα. Έφυγα με τα υπόλοιπα βιβλία και τι όμως έγινε. ΟΙ φωτογραφίες που τραβούσε ένας τύπος κυκλοφόρησαν την επόμενη στα αλβανικά ΜΜΕ με την κατηγορία ότι πρόκειται για αντιαλβανικά βιβλία, που προσβάλλουν την εθνική ακεραιότητα και ασφάλεια της Αλβανίας. Ότι τα βιβλία θα εισέρχονταν σε ένα δημόσιο αλβανικό πανεπιστήμιο και θα δίδονταν στους φοιτητές. Με κατηγόρησαν ότι αυτό έχει γίνει πολλές φορές από μένα".


apomakria: 11/01/2007 - 12/01/2007\nΕγκλεισμός στο τετράγωνο\nΠριν γελάσετε ειρωνικά, πριν πείτε με απαξιωτικό ύφος "μμμμ, καλά... εντάξει", και κυρίως πριν αναφωνήσετε με βεβαιότητα κατακτητή "εγώ δεν έχω τέτοια προβλήματα", σκεφτείτε, τι σημαίνει ακριβώς για τον κοινωνικό περίγυρο, το να είσαι ζευγάρι με κάποιον/α;\nΠοιά αόρατα συρματοπλέγματα αρχιζουν να χωρίζουν τους εραστές απ΄τους φίλους; Και κυρίως τους φίλους του αντίθετου φύλου. Ξέρω , ξέρω. Δεν προτίθεμαι να κάνω ανάλυση της "ηθικής της σχέσης", απλώς θελω να σταθώ σ΄ένα σημείο. Τον φόβο του "κέρατου", του ξενοπηδήματος, που επικρεμάται πάνω απ΄τα ξέγνοιαστα κεφαλάκια των απανταχού ζευγαριών, απειλώντας να τ' αφανισει. Μαζί και τη σχέση τους (αν και για το τελευταίο δεν είμαι και πολυ σίγουρη...)\nΥπόθεση εργασίας, η οποία δεν είναι μόνο υπόθεση αλλά και διαπίστωση που έχω κάνει πάρα πολλές φορές: 'Εχεις μία σχέση. Ερωτική. Περνάς καλά, μπλα, μπλα, το σεξ καλό ώστε να μην σου αφήνει κενά, ικανά να γεμίσουν με το σώμα κάποιου άλλου, μπλα, μπλα.\nΜία ωραία ημέρα ο/η σύντροφός σου , σου ανακοινώνει περιχαρής πως θα βγει για καφέ(η επιτομή της αθωότητας/κοινοτοπίας) με μία φίλη του, απλή φίλη, το τονίζω, επειδή έχουν να ιδωθούν καιρό, θελουν να τα πουν, έλλειψε ο ένας στον άλλον, ε κουβέντα θα κάνουμε τώρα ρε αδερφέ; Ελεύθεροι άνθρωποι δεν είμαστε; Δικαίωμά μας δεν είναι να βλέπουμε όποιον γουστάρουμε, δεδομένης και προϋποτιθεμένης της εμπιστοσύνης μεταξύ των...ζευγαρωμένων; Ε; Γιατί στα κομμάτια, να προκαλεί ανησυχία έως υστερία, η απλή συνάντηση με άλλη γυναίκα; Μην ακούσω πάλι αυτή την απίστευτη ατάκα, ότι δεν μπορεί να υπάρξει αμιγής φιλική σχέση μεταξύ άντρα-γυναίκας. Βεβαίως και μπορεί. Δηλαδή απαραιτήτως βλέπουμε ερωτικά τους αρσενικούς φίλους μας; Κι αν ακόμη ΔΕΝ μας έλκουν ερωτικά;Τι να σας πω, έχω αντρες φίλους, εντάξει μου περναει απ΄το μυαλό το σεξουαλικο, αλλα...\nΑυτή τη φιλολογία περί έλλειψης ερωτισμού στις φιλικές σχέσεις μεταξύ ατόμων του ίδιου φύλου ( άρα η κυρία Α. δεν ανησυχεί για το ενδεχόμενο ο Βαγγελάκης να της φαει τον γκόμενο, όπου Βαγγελλάκης: φίλος του γκόμενου) και αντιθέτως, απαραιτήτως ύπαρξης ερωτισμού στην περιρρέουσα ατμοσφαιρα των ετεροφυλόφιλων φιλικών σχέσεων, ποτέ δεν τη χώνεψα, και τη θεωρώ και εξόχως αφελή.\nΕίναι δυνατόν όποιος έχει ερωτική σχέση, αυτομάτως να μπαίνει σε οιονεί καραντίνα, επειδή το έτερον ήμισυ φοβάται πως κάθε συγχρωτισμός με πρόσωπο του αντίθετου φύλου ενέχει τον κίνδυνο να το μεταμορφώσει σε τάρανδο;\nΚι αν ο τρίτος άνθωπος είναι gay; Αν εχει κάνει όρκο αποχής απ΄το σεξ; Αν ο/η σύντροφος, σας διαβεβαιώνει-στα πλαίσια της λογικής έτσι; Δεν συγκροτούμε δικαστήριο για να μας αποδείξει την πίστη του σ' εμάς- ή μήπως αυτο κάνουμε;- σας διαβεβαιώνει λοιπόν ότι αφού είναι καλά μαζί σας, δεν έχει λόγο/κίνητρο/ψυχικά περιθώρια να ξενοπηδήξει;\nΘα ήθελα τις απόψεις σας. Γιατί μου φαινεται πως κάτω απ΄το υπερ-μετά-μοντέρνο βερνίκι του 21ου αιώνα, κρύβεται η ίδια ανασφάλεια ΄, η ίδια κατινιά και ο ίδιος φασισμός απέναντι σε τέτοια φαινομενα, όπως και στις αρχές του 20ου αιώνα. Και πιό πίσω.\nΕίναι δυνατόν να μιλάμε γι' αυτονομία και αυτοδιάθεση και στην ουσία ένα τμήμα της προσωπικής μας ζωής, που αφορά τους φίλους μας, τους άλλους ανθρώπους, εκτός της ερωτικής σχέσης, το οξυγόνο μας ρε γαμώτο, αυτό που μας ανανεώνει και μας κάνει τελικά επιθυμητούς στον άνθρωπό μας, να καταπνίγεται, αν δεν το εγκρίνει ή αν το υποψιάζεται ο εραστης/ ερωμένη μας;\nΜη γελάτε. Αν γελάτε. Σιχαίνομαι αυτούς τους άγραφους κανόνες που στην ουσία ανακινούν ζητήματα συντροφικής πίστης, όταν δεν υπάρχει κανένας βάσιμος λογος να το κάνουν! Αλλά ξεχασα. Μαλλον πρέπει να προσγειωθώ πάραυτα ε; Δεν θα σας κάνω το χατήρι.\n'Οταν θέλει κάποιος να κερατώσει, ή να φλερτάρει απλώς, θα το κάνει, να είστε σίγουροι. Σας παραπέμπω όχι μονο σε αντίστοιχης θεματικής φιλμογραφία αλλά και στην ίδια την καθημερινότητα. Γνωρίζετε πολύ καλά νομίζω τη φράση: "μεταξύ κατεργαρέων ειλικρίνεια"...\nΔεν γουστάρω καθόλου το κέρατο, καθόλου όμως. Σου βγάζει ξινή όλη την απόλαυση αν μη τι άλλο, αν υπήρξε. Αλλά σιχαίνομαι επισης κι αυτο το φασισμό και την κρυφή απειλή που δηλητηριάζει και τις πιό αθώες συναναστροφές. π.χ. συναντάτε εσεις τον Β. στο διάμερισμά του, απούσης της συζύγου του, επειδή έτσι σας την βάρεσε, κάνετε παρέα, περάσατε να τον δείτε, κι έτυχε ν'απουσιάζει η σύζυγος. So what; Σημαίνει αυτό ότι έπεσε μοιχεία στο ανυποψίαστο κεφάλι της;\nΕίναι δυνατόν η κάθε γνωριμια του ενός συντρόφου, να περνάει απ΄το "μονομελές ελεγκτικό όργανο", τον έτερο σύντροφο δηλαδή, πριν ευδοκιμήσει;\nΚατανοώ τον φόβο, και πολύ καλά μάλιστα, και τη ζήλια, αλλά καλό θα ήταν να δούμε όλοι εκείνο το κινηματογραφικό δοκίμιο περί ζηλοτυπίας, το El του Μπουνιουέλ( έκανε και ρίμα).\nΠως το έλεγε ο Sting; If you love somebody, set them free...\nΕ, άει σιχτίρ πιά!!!\n( τα σχόλια δικά σας, όπως και η ερμηνεία του, RENE MAGRITTE- The lovers )\nΕίδε με το κυάλι η Φράνσις at 10:04 π.μ. 14 σχόλια:\nΤο βαρύ πάπλωμα\nΣας έπιασε μήπως μία καντηφλίασις σήμερα; Μήπως το πρωί το σώμα σας αρνιόταν να εκτελέσει τις διαταγές του βασιλιά εγκεφάλου κι εκανε ένα ωραιότατο πραξικόπημα; Μήπως αναλώσατε τουλάχιστον 15 λεπτά παίζοντας αμπεμπαμπλόμ με τις εξής επιλογές: μένω ξαπλωμένη/ος μέχρι το μεσημέρι εν πλήρη συνειδησιακή αναισθησία, μενω ξαπλωμενος μέχρι το μεσημερι προφασιζόμενος γερό κρύωμα, σηκώνομαι με ταχύτητα πυροσβέστη και αφήνω το κρεβατι μου στο έλεός του, σηκώνομαι με ύφος " προσοχή μην ενοχλείτε, ο σκύλος( εσεις δηλαδή) δαγκώνει";\nΣεναριο αντιεπιστημονικής φαντασίας: ξυπνάτε τρισευτυχισμένος χωρις να υπαρχει ιδιαίτερος λογος, απλως έχετε ένα έντονο προαίσθημα ότι σήμερα η τύχη θα ανοίξει τα στραβά της επιτέλους και θα πέσει με μετωπική πάνω σας. Το οποίο συμβαίνει, το κατοικιδιο που εχετε μαζέψει, μην έχοντας μαθει ακόμη να σας αποφεύγει όταν σας συναντά στο διάδρομο, πέφτει ολοταχώς πάνω σας, σας ριχνει το μπολ με τα δημητριακά, τα οποία μουλιάζουν ήδη σε γάλα , και όλη αυτή η σούπα-πρωινό προσγειώνεται πάνω στις πυτζάμες σας. Σιχτιρίζετε το κατοικιδιο και την κακή σας μοίρα που σας αναγκάζει να κανετε φασίνα στον εαυτό σας και στον περιβάλλοντα χώρο , με τα μάτια σας ακομη κλειστά.\nΧτυπάει το τηλέφωνο, ειναι ένα εκνευριστικο ατομο που αναγκάστηκε στις 8 το πρωί να σας πείσει ότι χρειάζεστε μια πιστωτική καρτούλα. Ο σκύλος , μην ξεχνιόμαστε, είναι ακόμη μαχμουρλής και επικίνδυνος, οπότε ρίχνετε ένα έναρθρο γαύγισμα στο ον που τόλμησε να σας ενοχλήσει πρωινιάτικα, και συνεχίζετε τη φασίνα. Η ζημιάρα γάτα αγνοείται. Μαλλον οσμίζεται την διάθεση καταστροφής που εκλύεται απ΄το είναι σας κι εχει λουφάξει κάπου.\nΕν πάσει περιπτώσει, ντύνεστε, βγαίνετε απ΄το σπίτι, ναι τηλέφωνο και κλειδιά θυμηθήκατε να πάρετε, και ξεκινάτε ν' αντιμετωπίσετε τα κτήνη με τις γραβάτες.\nΜπαίνετε στο όχημα, και ψαχουλεύοντας την τσάντα σας συνειδητοποιείτε οτι δεν εχετε πάρει πορτοφόλι. Οι οπαδοί του χρηματικού γυμνισμού θ' αναφωνήσουν: ελα μωρέ, για ψαξε τις τσέπες σου. Δεν είστε οπαδοί του γυμνισμού όμως. Δευτερο σιχτίρισμα, γραμμή για το δρόμο της επιστροφής, προς αναζήτηση του μαγικού πορτοφολιού.\nΔρόμο αφήνετε, δρόμο παίρνετε, τελικα φτάνετε έξω απ΄την πολυκατοικία σας. Και εκει που το ματι σας σκανάρει το γραμματοκιβώτιο για καινούργια αλληλογραφια, βλεπετε ένα μαυρο πραγμα κοντά στο φορτηγάκι που είναι παρκαρισμένο απ΄έξω. Πλησιάζετε, το κοιτάτε καλά καλά να βεβαιωθείτε οτι είναι αυτο που υποψιαστήκατε. Κοιτάτε γύρω σας με ύφος νιάνιαρου που περιμενει να ξεραθεί η γιαγιά για να ρημάξει το γλυκό ταψιού. Ιδανικές συνθήκες, η πόρτα του ψιλικατζίδικου είναι κλειστή, άρα όποιος είναι μέσα δεν πρόκειται να σας δει, τα παιδακια του σχολείου απέναντι μολις μαντρώθηκαν για να συνεχίσουν την εκπαίδευση, και ο δρόμος είναι ήπιας κυκλοφορίας, τουτέστιν περνάει ένα αυτοκίνητο καθε μισάωρο, και παρκαρει ο καθενας όπου γουσταρει χωρις προστριβές. Σηκωνετε το "πτώμα" και ετοιμάζεστε να λιποθυμήσετε , επειδή το εν λογω πορτοφόλι, μοιάζει μ΄εκείνο που είχε ο Δημήτρης Χορν στο "Αλοίμονο στους Νέους", τίγκα στα Ευρώπουλα. Ναι , ναι , το πρωινο λούσιμο με δημητριακά είχε φαινεται συμβολική σημασία, σας ρένουν πλέον τα λεφτά. Παίρνετε τα χρήματα στα χέρια σας με προφύλαξη και τσακιζεστε στο διαμέρισμά σας.\nΑλλά τώρα αρχιζει η κόλαση, ειναι γνησια τα χαρτονομισματα; Απο ποιον έπεσαν; Μωρε μήπως σας πήρε κανένα πιο περίεργο μάτι απ΄το δικο σας και την εχετε βαψει ήδη; Πρέπει να επιδείξετε αυτοσυγκρατηση, μπορει να ειναι καποιος απ΄τη γειτονιά, αν σας παρουν χαμπάρι οτι ξοδευετε τα απολεσθέντα; Και πως να τα καταθεσετε, που σας εχουν ζώσει τα φίδια μήπως τα ψάχνει , που σίγουρα, θα τα ψάχνει κανείς;\nΕκει που έχετε μεταλλαχθει σε Σκρουτζ, και τα κρατάτε ζηλότυπα στα χέρια σας, χτυπάει το κουδούνι. Πετάγεστε έντρομος, σας πέφτουν και μερικά απ΄τα χέρια.\nΝιώθετε έναν πόνο στο γόνατό σας. Ξυπνάτε βρισκόμενος στο έδαφος. Ειναι ξημερώματα, η γάτα σας κοιμάται μακαρίως δίπλα στο καλοριφέρ, κι εσεις μενετε με τη γλύκα των ξένων χρηματων στο μυαλό και με μια ψύξη στα νεφρά, λογω του αιφνιδιου ξεσκεπάσματος.\nΝαι ήταν μόνο όνειρο. Η μήπως εφιάλτης;\n( you don't need the money if you look like you do honey, θα έλεγε ίσως ενας οπαδός της γυναίκας ως διακοσμητικής, GIORGIONE- Sleeping Venus )\nΕίδε με το κυάλι η Φράνσις at 10:48 π.μ. 3 σχόλια:\nΠριν από 3-4 μέρες το είδα γραμμένο σ΄εναν τοίχο στην Αθήνα, με κόκκινη μπογιά: το νερό γνωρίζει . Δεν ξέρω γιατί ταράχτηκα όταν το διαβασα. Μου φάνηκε απειλητική αυτή η πρόταση. Το Σαββατοκύριακο απέδειξε ήδη τις γνωστικές ικανότητες του νερού. Μέχρι χαλάζι έπεσε. Πυκνό και ευμεγέθες. Τα "120 ενωμένα εργοστάσια" έπεσαν, πανηγύρισαν αρκούντως και τα κανάλια, δεν έμειναν χωρίς θέμα.\nΈτσι, για να μην ξεχάσουμε ποιός πραγματικά κάνει κουμάντο σ'αυτή τη ζωή. Παρά τα επιφαινόμενα. 'Εχετε καμιά αμφιβολία πως το νερό που τρυπώνει παντού, έχει την ικανότητα να αναδιαμορφώνει τη ζωή μας;\nΘεωρώ ύμνο της πλημμύρας ένα τραγούδι που λατρεύω- το flood των JARS OF CLAY. 'Οταν ακούω τις πρώτες κιθαριές ανατριχιάζω σα να με άγγιξε κεραυνός. Τ' αγαπώ πολύ κι ας έχει χριστιανικά ψήγματα στον πυθμένα των στίχων του. Οπότε για να του τη σπάσω, ορίστε κι ένα άκρως προτρεπτικό άσμα, που εμπεριέχει, κατά τη δική μου ερμηνεία, σεξουαλικά υπονοούμενα. Η ερμηνεία ανήκει στους ερμηνευτές της άλλωστε, όπως έχει δηλωσει και ο κύριος Βενιζέλος- δεν έγινα αρχηγός του ΠΑΣΟΚ.\nPush, push λοιπόν, από τον κύριο Kurt Nielsen.\nΤι σκέφτεστε όταν βρέχει;\n( τα φορέματά τους σκούπιζαν όλη τη λάσπη του δρόμου...PIERRE-AUGUSTE RENOIR- The Umbrellas )\nΣας τρατάρουμε για τα 100\nΣιχαίνομαι τις γιορτές ,τα γενέθλια, τα πανηγύρια και τα λοιπά. 'Οταν έχω τις μαύρες μου. Δηλαδή τις 300 μέρες απ΄τις 365! Αλλά τώρα πρόκειται για ειδική περίπτωση. Πως το καταφερα και εφτασα τα 100 ποστς δεν γνωρίζω. Κι ένας λόγος που το εκανα αυτό είναι οτι υπαρχουν καποιοι, εσείς δηλαδή, που μου κάνετε την τιμή και με διαβάζετε. Επισης ενας αλλος λογος είναι εντελως συγκυριακος. Είναι η σημερινή κωλομέρα με τη βρόχα που μου σπαει τα νεύρα και με κανει να σκέφτομαι πως όχι μόνο ο καλός καπετάνιος φαίνεται στη φουρτούνα, αλλα και η φτώχεια " γυαλιζει" περισσότερο στη νεροποντή. Να είσαι μετανάστης ας πούμε, να ζεις με άλλους 10 σε μία τρώγλη στην Αγησιλάου ας πούμε, και να κουβαλάς τούβλα μεσα στη βρόχα, μη φορώντας γάντια τουλάχιστον για να προστατεύσεις τα χέρια σου, να παίρνεις ψίχουλα και να ζηλεύεις τον φραγκάτο που περναει μπροστά απ΄την οικοδομή με το ασφαλές, κατά τεκμήριο, και αστραφτερό αυτοκίνητο. Η να είσαι έγκυος, με την κοιλιά έτοιμη να εκραγεί, να μην έχεις αυτοκινητο, και να αναγκάζεσαι να περιμένεις τα κωλολεωφορεία της ΕΘΕΛ τα οποία πως γίνεται πάντα όταν βρέχει, πάντα όμως, και έχουν προβλήματα, καθυστερούν, περνανε από τις στάσεις προκλητικά με την επιγραφή ΕΚΤΟΣ ΥΠΗΡΕΣΙΑΣ ενώ εσύ εχεις γίνει ήδη λούτσα, γιατι ρίχνει τραπεζαρίες, μενεις μακρια και μέχρι να φτασεις στον προορισμό σου είσαι η ζωντανή απόδειξη ότι το ανθρώπινο είδος οταν γίνεται μουσκίδι δεν μπαίνει στο πλύσιμο... Και το καλύτερο; Φοβασαι ν' αρρωστήσεις, φοβασαι μην αρρωστήσεις μ'αυτόν τον άθλιο καιρό, επειδή εισαι τύποις ή κατ'ουσίαν ανασφάλιστος και δεν έχεις λεφτά για φάρμακα, ή για καινούργιες μπότες , επειδή οι υπάρχουσες ήπιαν τόσο νερό που έσκασαν πιά, κυριολεκτικά. Και δεν τα λεω αυτά εκ του ασφαλούς, ουτε η κυρία Β. είμαι, ούτε ο κύριος Κ. ούτε ο κύριος Λ., μεγαλοδικηγόροι και σίγουρα οχι επισκέπτοντες το τρισάθλιο Ταμείο Προνοίας( πορνείας το λέει μια συνάδελφός μου) Δικηγόρων Αθηνών. Γιαυτο λοιπόν και επειδή συγκινήθηκα και\nείμαι και αμετανόητη γλυκατζού, σας κερναω διαδικτυακά γλυκάκια. Γιατι μάλλον εκείνη η διαφήμιση για τις σκυλοτροφές είχε δίκιο:( κατά παράφραση) το μόνο που χρειαζόμαστε είναι ξεγυρισμένα θεϊκά γλυκά και αγάπη. Ααααααχχ! Φατε ελεύθερα και κυρίως αποενοχοποιημένα.\nΓια λυσσασμένους σοκολατολάτρεις, και δη της σκούρας σοκολάτας, όπως η αφεντιά μου, εδώ κι εδώ.\nΓια σοκολατομανείς που προσπαθούν να εξαπατήσουν τη συνείδησή τους( " καλέ εγω δεν τρωω βούτυρα, και σοκολάτα και σαντιγύ, μονο με φρουτα τη βγάζω") ορίστε .\nΓια οπαδούς της λευκής και άσπιλης σοκολάτας, ορμάτε .\nΑυτο το αφησα τελευταίο. Το καλό μου χερουβειμ που πετάει χαμηλά δεν τρωει γλυκά, οπότε αυτό το ψητό πουλί που το λένε γαλοπούλα(μπλιαχ) είναι δικό σου Σπυρούλη μου, enjoy!\nΕίδε με το κυάλι η Φράνσις at 11:11 π.μ. 8 σχόλια:\nΌταν άκουσε τ' όνομά της, ασυναίσθητα χαμήλωσε στην πολυθρόνα κι έψαχνε το παλτό της για να φύγει. Τη συγκράτησε η Σοφία- " ε! που πας; Από δω είναι για την εξέδρα βρε αλλοπαρμένο μου".\nΔεν ήθελε με τίποτα να μιλήσει ενώπιον τόσου κόσμου. Καμιά 100αριά άτομα δηλαδή. Δεν ήθελε να την δουν. 'Ενιωσε όπως τις προηγούμενες φορές που αναγκάστηκε απ΄την πραγματικότητα να επιδείξει υπέρμετρη εξωστρέφεια. Υπέρμετρη για τα δικά της κριτήρια βέβαια. Για καποιους με γερά αποθέματα κοινωνικότητας , θα ήταν μία καλή ευκαιρία ν' ακονίσουν το εγώ τους πάνω στον θαυμασμό του πλήθους. Ν 'αυτεπιβεβαιωθούν. Να πουλήσουν μούρη που ενίοτε δεν είχαν, να, να,να...\nΤα είχε γραμμένα ολα αυτά. Δεν την αφορουσαν,συνειδητά τουλάχιστον, και δεν τα επεδίωκε. Κι όμως, κατά περίεργο τρόπο, επειδή ακριβώς τα έφτυνε, έρχονταν μόνα τους και κολλούσαν πάνω της όπως οι μύγες στη βρωμιά.\n"Paparazzi, paparazzo στα ιταλικά σημαίνει σκνίπα", σκέφτηκε η 'Ερση. "Ο Felini ονόμασε έτσι τους ενοχλητικούς φωτογράφους. Οι σκνίπες ζουν στα έλη, ελκονται απ΄τη σαπίλα και τη στασιμότητα". Γιατι της ήρθε τώρα αυτό , ενώ προσπαθούσε να συγκεντρώσει το βλέμμα της μπροστά της; Φαντάστηκε τον εαυτό της να σκοντάφτει μεγαλοπρεπώς στην παχιά μοκέτα και να γίνεται μπορντώ σαν αυτήν απ΄τη ντροπή της. Ανατρίχιασε με τη βλακεία της να σκέφτεται το χειρότερο για να διώξει το άγχος της.\nΑνέβηκε στο πόντιουμ αφού πρώτα χαιρέτησε τον πρόεδρο της επιτροπής βράβευσης. 'Ενιωσε να τρέμει. 'Εριξε μιά γρήγορη ματιά στους καθισμένους παρατηρητές της. Τα μάτια της χάθηκαν μέσα σε περιέργεια, βαμμένα χείλη, φρεσκάδα ντυμένη με τζιν, ζιβάγκο, γυαλιά μυωπίας και πολύ κουβεντολόϊ. Δεν την ένοιαξε που σε κάποια καθίσματα οι κάτοχοί τους συναγωνίζονταν ποιός θα έλεγε τις περισσότερες λέξεις. " καλύτερα, δεν θα προσέξουν και τις μαλακίες που θα πω."\nΔεν είχε ετοιμάσει λογίδριο. Ούτε καν ευχαριστήριο. Σκέφτηκε ν' αυτοσχεδιάσει. 'Οταν της ανακοίνωσαν τη βράβευση για το δοκίμιό της, παραλίγο να λιποθυμούσε. Εδώ κόντεψε να λιποθυμήσει ο εκδότης της, όταν διάβασε τον τίτλο του: Η αυτοϊκανοποίηση ως μέσο ενδυνάμωσης της αυτοσυνείδησης και βίωσης της υπαρξιακής μοναξιάς.\n" Έρση μου τρελάθηκες;!! Βιβλιο για τη μαλακία θα βγάλω;"\n"Κύριε Φωτάκη πρώτη φορά θα΄ναι; Αλλά και η πρώτη να είναι , ο εκδότης πρέπει να είναι πρωτοπόρος. Ξέρετε πολύ καλά πως ήδη κυκλοφορεί η Ιστορία του Αυνανισμού. Διαχρονική και διατοπική μελέτη. Το δικό μου όμως είναι χιουμοριστικό κείμενο, έστω. Γνωρίζετε επίσης πως σημασία δεν έχει μόνο το τί λες, αλλα και πως το λες. Καλλιέπεια κυριε Φωτάκη, το μακιγιάζ της κοτσάνας. Ανέκαθεν ήθελα να γράψω κάτι που να το διαπερνά το χιούμορ, σαν καλαμάκι για σουβλακια".\nΟ εκδότης της χασκογέλασε για κάμποση ώρα, η συζήτηση συνεχίστηκε μέχρι αργά εκείνο το βραδυ. Μεχρι να πειστεί ο αυτοκράτορας να παραχωρήσει το προνόμιο της δημοσίευσης. Τελικά της το έδωσε. Το προνόμιο. Και σύντομα απόλαυσε τ' αποτελέσματα. 'Ολη η Αθήνα ασχολιόταν με το "εγχειρίδιον μαλακίας" όπως το χαρακτήρισε ένας κριτικός. Τους είχε γραμμένους τους κριτικούς. Εδώ τους είχε ο Φλωμπέρ. Τους διαβαζε βέβαια, αλλά μέχρι εκεί. Αυτό που παραδεχόταν σε μερικούς ήταν η απίστευτη ικανοτητά τους να παρουσιάζουν ακαταμάχητο το τίποτα. Τύχαιναν φορές που η βιβλιοπαρουσίαση ήταν πιό ελκυστική απ΄το αντικείμενό της...\nΞανακοίταξε το κοινό. 'Εψαξε με τα μάτια τη φίλη της. Την είδε να της χαμογελάει με κείνο το χαμόγελο που της χάριζε όταν ήταν οι δυό τους, εκείνο το " Ερσάκι μου εσύ". Κοιταξε και τη θέση δίπλα της, αν ήταν ακόμη άδεια. Τη είχε κρατήσει για εκείνον. Δεν της υποσχέθηκε τίποτα, πνιγόταν στη δουλειά, "ξέρεις ότι σ'αγαπώ μωρό μου, ακομη κι αν δεν έρθω. Εγώ το διάβασα, το σκέφτηκα και χέστηκα για τις εκδηλώσεις δημοσιότητας. 'Ελα τώρα, αφού ο μόνος που το γουστάρει όλο αυτό είναι ο... πολυέλαιος" ( έτσι κορόϊδευε τον εκδότη της ο 'Αρης). Αυτά της έλεγε 6 ώρες πριν, ενώ της μαγείρευε. " Για δοκίμασε αυτή τη ομελέτα, είναι αλμυρή; "\nΤον κοιτούσε, κι ένιωθε να καίγεται απ ΄τη λαχτάρα της γι αυτόν. 'Ηθελε να γδυθούν επί τόπου και να κάνουν έρωτα. Να τον νιώσει μέσα της και να μην τη νοιάζει τίποτα πιά. 'Οπως κι έγινε, ευτυχώς η μαγειρική ελαβε γρήγορα τέλος.\nΚοιμήθηκαν αγκαλιά πάνω στη μοκέτα της κουζίνας, εκείνη ανάσκελα, κι αυτός από πάνω της, μπλεγμένος στα πόδια της, είχε ακουμπήσει το κεφαλι του στο στήθος της. Τον κρατούσε σα να τον προφύλασσε από καποια ξαφνική μπόρα. Είχαν αφήσει το ραδιόφωνο ανοιχτό να παίζει. 'Οταν ξύπνησαν ακουγόταν το It means nothing των STEREOPHONIX. "Λες;" χαμογέλασε στον εαυτό της.\nΚοίταζε το εξώφυλλο του βιβλιου της. Εκέινη είχε επιλέξει τη φωτογραφία. Μιά σκηνή απ΄την ταινία Sliver με την Sharon Stone. Την είχαν επιχρωματίσει όμως και φαινόταν σαν ελαιογραφία του Whistler. Ηταν η σκηνή που η πρωταγωνίστρια μέσα στη μπανιέρα, χαλαρωμένη παραδίνεται στην απόλαυση που μόνο ο εαυτός μας ξέρει πως ακριβώς να μας προσφέρει. Ως προμετωπίδα έγραφε την γαλλική φράση: κανείς δεν μπορεί να σ'΄ευχαριστήσει όσο ο εαυτός σου .\nΚαι τότε μια σκέψη έλαμψε στο μυαλό της. Δνε θα εξυμνούσε την αυτοϊκανοποίηση, ήξερε , διαισθανόταν πως κάποιοι αναγνώστες ίσως ειχαν μείνει στο πρώτο επίπεδο ανάγνωσης. 'Ισως παρασύρθηκαν απ΄τον στομφώδη τίτλο. 'Ομως δεν θα τους έκανε το χατήρι. 'Αρα θα είχε και τις ευλογίες του Κλήρου...\nΑν δεν γούσταραν, ας έφευγαν. Το βιβλίο δεν το είχε γράψει για να ωραιοποιήσει τον αυνανισμό, με τα θετικά και τ'αρνητικά του. Το είχε γράψει για να πείσει πρώτα τον εαυτό της, εξ αντιδιαστολής, πως το καλύτερο ταγκό χορεύεται πάντα από δύο. Ακομη κι όταν η ανάγκη διάσωσης του προσωπικού χωρόχρονου και της αξιοπρέπειας, σε σπρώχνει στην αγκαλιά του εαυτού σου. Το είχε εμπεδώσει χρόνια τώρα πως το τομάρι μας, μας περιορίζει, αλλα ο έρωτας της είχε μάθει και κάτι άλλο εξίσου σημαντικο: τη ζωτική ψευδαίσθηση της συντροφικότητας και της αθανασίας μέσα στη δυαδικότητα. Θυμήθηκε τα φιλιά του 'Αρη, το άρωμά του που την τρέλαινε και τη υπέροχη φωνή του. τις ρυθμικές ανάσες τους, το πόσο σέξι ένιωθε όταν βρισκοταν γυμνή μπροστά του, και την χάιδευαν τα μάτια του.\nΑυτό ήθελε να τους πει. Πως η αυτοϊκανοποίηση είναι προπόνηση, όχι αυτοσκοπός. Περί ορέξεως βέβαια...\nΚάποιο κινητό κουδούνισε, ετοιμαζόταν να ξεφυσήξει νευριασμένα, αλλά αναγνώρισε τις πρώτες νότες από ένα καινούργιο κομμάτι που σε πρίζωνε κανονικά. Σ' εκανε να θες να χορέψεις, να ζήσεις, να κάνεις ξέφρενο σεξ. Σε γέμιζε με μία λυσσασμένη χαρά που δεν ήξερες πως να τη χειριστείς. 'Ηταν το Dance floor Anthem των GOOD CHARLOTTE.\n"Αν ζητάνε εμένα πάντως, λείπω", φώναξε αστειευόμενη απ΄το μικρόφωνο. 'Ακουσε γέλια συναινετικά απο κάτω. " Καλό σημάδι" σκέφτηκε.\nΡύθμισε το μικρόφωνο, ήπιε λίγο νερό και σκέφτηκε το κορμί του 'Αρη πάνω της.\n" Καλησπέρα- ο Woody Allen είχε πει κάποτε: "είμαι πολυ καλός εραστής, επειδή εξασκούμαι πολύ μόνος μου"....\n( ό,τι του πει θα το απορροφήσει το σκοτάδι, Sir FRANK DICKSEE- The Confession )\nΕίδε με το κυάλι η Φράνσις at 9:08 π.μ. 4 σχόλια:\nΜη αυτόνομη θέρμανση\nΤη λαϊκή ρήση περί καιρού που ευνοεί τους δύο και, αναλόγως τη σεξουαλική αποχαλινωση του ομιλούντος, γίνονται τρείς, δεκατρείς ή είκοσι, την ξέρετε.Το ότι πλάκωσε χειμώνας ξαφνικά, επίσης το ξέρετε. Και λέω "ξαφνικά", επειδή όσο προετοιμασμένοι, ενδυματολογικο-ψυχολογικώς κι αν είμαστε, για τον ψόφο, καμία προπόνηση δεν μας προφυλάσσει τελικά απ΄το συναίσθημα που αποκομίζουμε μόλις συγκρουστούμε με την παγωμένη πραγματικότητα.\nΤον Iggy Pop επισης τον ξερετε. Τι διάολο- δεν διαβαζουν, υποθέτω, και 5χρονα τις αηδίες που γράφω. Νομίζω πως ο χαρακτηρισμός γερόλυκος του ταιριάζει, σαν εκεινα τα στενά παντελόνια που φοράει.\nΟπότε, επειδή οι χαμηλές θερμοκρασίες ωθούν στις επαφές με έμψυχα ή χνουδωτά άψυχα(βλ. κουβερτούλες), κι επειδή όλοι γνωρίζουμε πως δια της τριβής των σωμάτων παράγεται θερμοτητα, και πως η παραγόμενη μ'αυτον τον τρόπο θερμότητα είναι δωρεάν, απο χρηματική άποψη τουλαχιστον, λαβετε μία "φέτα" απ΄το μουσικό καλοριφέρ μου, απ΄τον κύριο που του άρεσε να κυλιέται πάνω σε σπασμένα γυαλιά, αν δεν κανω λάθος. Κατι ήξερε και ξέρει, είμαι σίγουρη, περί ομοιοπαθητικής αντιμετώπισης των διαπροσωπικών υαλοπινάκων.\nCry for Love, για ν΄ανέβει η θερμοκρασία. Κι αν πνιγήκατε με τη σκονη του παρελθόντος, τι να κάνω; Don't know any better , όπως άδουν και οι PURE ESSENCE.\n( τι λέτε; θα λιώσει;EDMUND DULAC- The Ice Maiden )\nΕίδε με το κυάλι η Φράνσις at 9:35 π.μ. 2 σχόλια:\nΜελαγχολικός αισθησιασμός-Εξαϋλωση: σημειώσατε 1\nΤελευταία έχω την αίσθηση ότι μας δουλεύουν χοντρά, αλλά εμείς ενθουσιασμένοι απ΄τις νέες εμπειρίες που γευόμαστε, όταν τις γευόμαστε, δεν παίρνουμε χαμπάρι. Ειχα ένα όνειρο το Σαββατοκύριακο- ότι θα δω επιτέλους απο κοντά, σε φυσικό μέγεθος τους δύο πίνακες του Δομήνικου Θεοτοκοπουλου, το πορτραίτο του Nino de Guevara, και την ταφή του Κόμη Οργκάθ. Αμ δε! Η περίφημη έκθεση στο Μουσείο Κυκλαδικής τεχνης, σου προσφέρει πολλα εργα των μαθητών του Θεοτοκόπουλου, μεταξύ αυτών και του γυιου του Χόρχε, μερικα δικα του, αλλα αυτα τα δύο που εγώ εχω λυσσαξει να τα δώ, στα προσφέρει σε κατι πενιχρες αναπαραγωγές σε μέγεθος καρτ-ποσταλ, τοποθετημένες δίπλα στα αντίγραφα αυτών των έργων που έχει φιλοτεχνήσει ο γιόκας του όμως. Καλό; Ετσι προφανώς δικαιολογείται και το φθηνό εισιτήριο, 2,50 Ευρώπουλα που πληρώνεις. 'Ο,τι δίνεις παίρνεις...\nΟπότε όσοι επισκεφτειτε αυτη την έκθεση και θελετε να απολαύσετε αυτα τα συγκεκριμένα έργα να ξερετε πως θα φύγετε με στερητικό σύνδρομο, το οποίο, στη δική μου περίπτωση μετριάστηκε κάπως από την έτερη έκθεση, στο Μεγαρο Μουσικής, με έργα Klimt, Schiele και Κokoschka. Αλλα γαμώ το κέρατό μου, κι εδώ τα εργα του Κlimt τα έψαχνα με το κυάλι. Διότι πρόκειται για την έκθεση μονο ενός εργου του, αν θυμαμαι καλά. Και όχι, πάααλι,απ' αυτά που αγαπω του Klimt, αυτα για να τα δεις πρεπει να ταξιδέψεις.\nΟμως μαγεύτηκα απ΄τα έργα του Schiele. Ιδίως ένα. Αυτο που θα δείτε παρακάτω. Αν επισκεφτείτε το Μεγαρο, ετοιμαστείτε να ανατριχιάσετε καθώς θα σας αντικρύζει νωχελικά ξαπλωμενη μία κυρά με μακριά μαύρα μαλλιά. Τον θεωρώ απ΄τους πιο αισθησιακούς πίνακες που υπάρχουν. Δεν ξερω γιατί την ώρα που την κοιτούσα μαγεμένη, σκέφτηκα αυτή την εμπορικής υφής φράση: ανοιξαμε και σας περιμένουμε"...\nΠόσοι αραγε όλα αυτά τα χρόνια, έχουν χαιδέψει το κορμί της με τα ματια τους κι έχουν φανταστεί διάφορα κοιτάζοντάς την;\nΔεν εχω να πω τίποτ' άλλο. Σας την παραδίδω για κατά μόνας απόλαυση.\n( ο απροκάλυπτος πόθος, EGON SCHIELE- Reclining Woman 1917 και οι δύο πίνακες που ΔΕΝ εμφανιζονται όπως τους πρέπει: EL GRECO- The burial of Count Orgaz και\nThe portrait of a Cardinal\nΕίδε με το κυάλι η Φράνσις at 9:34 π.μ. 4 σχόλια:\nΠανοπτισμός και άγιος ο Θεός(;)\nΤο ερωτηματικό το έβαλα λογω του ότι δεν γνωρίζω αν τελικά έγινε το πανεκπαιδευτικο συλλαλητήριο που είχε προγραμματιστεί για χτες, και αν χρησιμοποιήθηκαν τελικά κάμερες παρακολούθησης/μαγνητοσκόπησης της... παράστασης. Ξερω όμως, και πολύ χάρηκα, ότι η Αρχή Προστασίας Προσωπικών Δεδομένων, αντέδρασε στη γνωμοδότηση του Εισαγγελέα του Α.Π. Αν δεν αντιδρούσε, θ'ανησυχούσα πραγματικά, δεδομένου ότι σε προηγούμενες κρούσεις του Υπουργείου Δημόσιας Τάξης, σχετικά με τη χρησιμοποίηση των υπαρχουσών καμερών για σκοπούς ΕΚΤΟΣ της ρύθμισης /διαχείρισης της κυκλοφορίας οχηματων, η απάντηση της Αρχής ήταν αρνητική.\nΗ ΕΛ.ΑΣ. βέβαια, πονηρούλα ούσα, δεν ζήτησε τη γνωμοδότηση της Αρχής, επειδή προφανώς οσμιζόταν το όχι, αλλά ζήτησε τη γνωμοδότηση του Εισαγγελέα του Α.Π. που φαίνεται ότι είναι θετικά διακείμενος. Για να είμαστε δίκαιοι πάντως, ο κύριος Σανιδάς, από δημοσιεύματα εφημερίδων που είδα, μιλάει για επιτρεπόμενη χρήση καμερών μόνο την ώρα τέλεσης αυτόφωρου εγκλήματος. Και το λέει για ευνοητους λόγους, όχι παίρνουμε την καμερα και παριστάνουμε τον Κρόνεμπεργκ... Αν, παρ'ελπίδα, τα πράγματα, πάνε κατ' ευχήν της ΕΛ.ΑΣ. και του κυρίου Εισαγγελέα, φοβαμαι πως εφεξής η σούπα που λέγεται δημόσιες συναθροίσεις, εκτός απ΄τα βασικα συστατικά, ήτοι: συμμετοχή, φωνές, πανώ και ενίοτε επεισόδια χρήσης βίας κατά προσώπων ή πραγμάτων(βλ. ζαρντινιέρες) θα έχει και μια πρέζα παρακολούθησης από καμερες, ψηλα-ψηλά τοποθετημένες, αν δεήσουν να επισκευασουν τις υπάρχουσες,για να μην στραβωθούν και μείνουν οι λαγέτες μας στο σκότος, ή από φορητές , ανα χείρας κρατημένες απ΄τους αστυνομικούς, λες και βγήκαν παγανιά αφηνιασμένοι Γιαπωνέζοι τουρίστες για να βιντεοσκοπήσουν την Αθήνα.\nΕπειδή η διανοητικοψυχολογική μου κατάσταση τις τελευταίες μερες, δεν επιτρέπει και πολλά πολλά με τέτοια σοβαρά ζητήματα/προβλήματα, σας παραπέμπω αντι αλλου σχολίου, σ΄ενα διήγημα που έγραψε ο Νίκος Δαββέτας για λογαριασμό της Καθημερινής στο φύλλο που κυκλοφόρησε στις 7 Απριλίου 2007. Σας εκλιπαρώ να το διαβάσετε.Και είμαι σίγουρη οτι θα καταλάβετε πολλά... Αν θυμαμαι καλα είχε προηγηθεί και τότε ή ακολουθούσε πανεκπαιδευτικο συλλαλητήριο. Το ζήλεψα αυτο το διήγημα. Θα' θελα να το είχα γραψει εγώ γαμώτο. Νομιζω θ'αντιληφθείτε διαβάζοντάς το, ότι οι φορείς της δημόσιας εξουσίας, είναι πιό... άνθρωποι απ΄ όσο θέλουν να φαίνονται, κι αυτό το λέω με διάθεση ανατροπής της εξουσίας κι όχι ξαναεδραίωσής της...\nΗ Αρβανιτάκη το έχει ήδη τραγουδήσει: " τα νιάτα είναι δώρα που καίνε σαν φωτιά".\nΑΠΟΡΙΑ: Αν εφεξής οι διαδηλωτές προσέρχονται στις πορείες φορώντας κουκούλες για να προστατευθουν απ΄τα γυάλινα μάτια, θ'αποκαλούνται απ΄τα ΜουΜουΕ, "οι γνωστοί- άγνωστοι", όλοι; Βοήθειά μας...\n( για να διαβάσετε το διήγημα, επειδή ο server μου κανει νούμερα, μολις μπείτε στην κεντρική σελίδα της εφημερίδας κάνοντας κλικ πάνω στη φράση στο ποστ, καντε κλικ στην αριστερή στήλη εκεί που λέει ΑΡΧΕΙΟ ΕΚΔΟΣΕΩΝ και ψάξτε στο ημερολόγιο που θα εμφανιστεί δεξιά, τον Απρίλιο του 2007, ημερομηνία : 7 Απριλίου.Το διήγημα έχει τίτλο ΝΕΡΑΤΖΙ ΜΕ ΞΥΡΑΦΑΚΙ, και θα το βρείτε στη στήλη Πολιτισμός. Καλό ψάξιμο! )\n(αυτή, θα μπορούσε να ενσαρκώσει την κρυόκωλη και άτεγκτη εξουσία: ΗΑΝS HOLBEIN the younger- Portrait of Jane Seymour και αυτή, την ομορφιά που έπεσε απ΄τη γροθιά της: JOHN W.WATERHOUSE- St.Eulalia )\nΕίδε με το κυάλι η Φράνσις at 9:06 π.μ. 6 σχόλια:


Έγκλημα στην Κύπρο: «Είχε γίνει βίαιος – Φοβόμουν να τον εγκαταλείψω» λέει η σύντροφος του 33χρονου! (Βίντεο)\nYou are at:Home»Επικαιρότητα»Κύπρος»Έγκλημα στην Κύπρο: «Είχε γίνει βίαιος – Φοβόμουν να τον εγκαταλείψω» λέει η σύντροφος του 33χρονου! (Βίντεο)\nBy 05/05/2018 144 views\nΟ ίδιος ομολόγησε ότι σκότωσε το ζευγάρι στο σπίτι του στον Στρόβολο\nΤη στυγερή δολοφονία του ζεύγους Χατζηγεωργίου – Σεργίου στον Στρόβολο της Κύπρου ομολόγησε με γραπτή του κατάθεση χθες στην αστυνομία ο 33χρονος Λ.Τ. Το διπλό φονικό έγινε στις 19 Απριλίου μέσα στο σπίτι του ζευγαριού.\nΗ 22χρονη σύντροφος του 33χρονου στην κατάθεσή της ισχυρίζεται ότι βρισκόταν «φυλακισμένη». Παρόλο που γνώριζε ότι Λ.Τ αντιμετωπίζει σοβαρό πρόβλημα υγείας με αφόρητους πόνους, την κακοποιούσε.\nΌπως ισχυρίστηκε στους ανακριτές, η συμπεριφορά του άλλαξε από τη χρήση κοκαΐνης και άλλων ναρκωτικών και πως η ίδια φοβόταν να τον εγκαταλείψει καθώς είχε γίνει βίαιος.\nΗ ίδια ισχυρίστηκε πως πριν γνωριστεί με τον κατηγορούμενο σπούδαζε σε ιδιωτικό κολέγιο και εργαζόταν για να καλύψει τα δίδακτρα. Ωστόσο ο 33χρονος την εξανάγκασε να εγκαταλείψει τις σπουδές της και να συζήσουν. Η νεαρή γυναίκα αποκάλυψε στους ανακριτές ότι ο 33χρονος το βράδυ του φόνου, όταν επέστρεψε στο σπίτι, της ανέφερε ότι είχε σκοτώσει το ζευγάρι και η ίδια δεν τον πίστεψε. Για τον λόγο αυτό την έβαλε στο αυτοκίνητο και την πήγε στον Στρόβολο για να την πείσει. Στην περιοχή βρισκόταν όμως η αστυνομία και έτσι αποχώρησαν, σύμφωνα με το star.gr.\nPrevious ArticlePower of Love: Το τρυφερό μήνυμα της Άννα στον Παναγιώτη μέσω Instagram και η κοινή τους φωτογραφία!\nNext Article Ζώδια: Προβλέψεις για σήμερα (6/5)


Πολιτική - ΠΝΑΙ: Ανεφάρμοστη η πρόταση για ελέγχους (rapid test) στις πύλες εισόδου των νησιών | Naxos Press | Η ολοκληρωμένη ηλεκτρονική εφημερίδα Νάξου, Μικρών Κυκλάδων, Κυκλάδων\nΒρίσκεστε εδώ:Naxos Press » Πολιτική » ΠΝΑΙ: Ανεφάρμοστη η πρόταση για ελέγχους (rapid test) στις πύλες εισόδου των νησιών\nΠαρά τις επιμέρους αντιπαραθέσεις, συμφώνησαν ομοφώνως στην προχθεσινή συνεδρίαση του Περιφερειακού Συμβουλίου Νοτίου Αιγαίου, που έγινε με τηλεδιάσκεψη να προωθηθεί αίτημα προς την κυβέρνηση για την προμήθεια rapid tests προκειμένου να διατεθούν για ελέγχους στα αεροδρόμια.\nΑυτό ήταν και το κύριο συμπέρασμα της πολύωρης συζήτησης που έγινε ύστερα από αίτημα της μείζονος μειοψηφίας: «Για την αγορά ικανού αριθμού rapid tests ώστε να μπορεί να καλυφθεί ο αριθμός εισερχομένων από τις πύλες εισόδου των νησιών» (ένα θέμα από αναβολή).\nΣτην τοποθέτησή του, ο εισηγητής κ. Γιώργος Λεονταρίτης, αντιπεριφερειάρχης Κυκλάδων, εκτίμησε πως η πρόταση δεν είναι ρεαλιστική καθώς η διενέργεια των rapid tests σε αεροδρόμια και λιμάνια, απαιτεί μια σειρά από προϋποθέσεις όπως πολύ προσωπικό αλλά και καθυστέρηση στις πύλες εισόδου.\n«Δεν μπορώ να οδηγηθώ σε ένα λογικό συμπέρασμα. Είναι θεμιτό να καταθέτετε προτάσεις, αλλά να έχουν και το στοιχείο του ρεαλισμού» ανέφερε μεταξύ άλλων, κάνοντας λόγο για αντικρουόμενες συμπεριφορές από την παράταξη της μειοψηφίας και παρουσίασε έναν αναλυτικό πίνακα με τις αφίξεις σε λιμάνια και προσεγγίσεις κρουαζιεροπλοίων -στοιχεία του 2020.\n«Με 5.000 αφίξεις μόνο στην Σαντορίνη, απαιτούνται τουλάχιστον 2,5 ώρες για να γίνουν τεστ σε όλους τους επισκέπτες. Θεωρώ ότι η πρόταση είναι ανεφάρμοστη. Ωστόσο, από την αρχή της πανδημίας, εμείς ως ΠΝΑι πήραμε πρωτοβουλίες και τις υλοποιήσαμε» είπε μεταξύ άλλων.\nΣτην τοποθέτησή του ο περιφερειάρχης κ. Γιώργος Χατζημάρκος, σχολιάζοντας την πρόταση ανέφερε ότι ο αριθμός είναι τεράστιος ενώ διερωτήθη: «Οι χιλιάδες του προσωπικού που απαιτούνται στα λιμάνια, πού θα βρεθούν; Παράλληλα ‘τρέχουν’ οι εμβολιασμοί. Πώς θα καταφέρουμε να βρούμε τόσο κόσμο για να διενεργούν αυτά τα τεστ;»\nΜέλη της μειοψηφίας επικαλέστηκαν την επιδημιολογική κατάσταση που επικρατεί στη Ρόδο, ζητώντας τη θωράκιση των νησιών μας από την πανδημία του κορωνοϊού, και καταθέτοντας τις προτάσεις ενόψει της έναρξης της τουριστικής περιόδου. Μία από τις προτάσεις ήταν να συνεργαστεί η ΠΝΑι με τον Δήμο Ρόδου και τους Δήμους των υπολοίπων νησιών, ώστε να γίνονται τα τεστ σε αεροδρόμια και λιμάνια.\nΑπαντώντας ο κ. Χατζημάρκος ξεκαθάρισε μεταξύ άλλων πως η διενέργεια των rapid tests -όπως την ζητάει η μειοψηφία- στα λιμάνια, αφορά στους Δήμους οπότε η ΠΝΑι θα πρέπει να μιλάει για ελέγχους μόνο στα αεροδρόμια των νησιών.\n«Οι Δήμοι θα συζητήσουν αυτά που τους αφορούν. Εμείς να συζητήσουμε την αγορά τεστ για τα αεροδρόμια των νησιών και τις πτήσεις εσωτερικού. Είμαστε ανοιχτοί σε προτάσεις αρκεί να είναι ρεαλιστικές» είπε ο περιφερειάρχης και πρόσθεσε πως «απαιτείται ΠΝΠ για να γίνει κάτι. Να συμφωνήσουμε ώστε να ζητήσουμε την ψήφιση της ΠΝΠ και μετά να δούμε τι μπορούμε να κάνουμε. Είναι γεγονός πως δεχόμαστε αιτήματα για να προμηθεύσουμε τα νησιά με εξοπλισμό, όπως γάντια, τεστ κ.λπ. Συμφωνούμε να προωθήσουμε αίτημα προς την κυβέρνηση για έκδοση ΠΝΠ και να προμηθευτούμε rapid tests για τους μηχανισμούς ελέγχου στα αεροδρόμια».\nΟ κ. Λεονταρίτης ζήτησε από την μειοψηφία να φέρει αναλυτικές προτάσεις για όλα όσα ζητούνται λέγοντας πως απαιτείται και η συναίνεση των αεροδρομίων ενώ πρέπει να εξευρεθούν και οι κατάλληλοι χώροι που θα διαμορφωθούν αλλά και πολύ προσωπικό.\nΤο συμπέρασμα ήταν να διενεργεί η ΠΝΑι, rapid tests στα αεροδρόμια για πτήσεις εσωτερικού και να ζητηθεί από την κυβέρνηση να εκδώσει ΠΝΠ για να προχωρήσει αλλά και να βρεθούν οι ανθρώπινοι πόροι για την υλοποίησή του.\nΤο θέμα εγκρίθηκε ομοφώνως αλλά με αστερίσκους, καθώς θα πρέπει να επανέλθει προς συζήτηση στο περιφερειακό συμβούλιο που θα επανεξετάσει τα δεδομένα όπως π.χ. τι θα ισχύσει για πτήσεις εσωτερικού, τι θα ισχύσει για πτήσεις εξωτερικού, εάν θα υπάρχουν πιστοποιητικά εμβολιασμών, προσωπικό που θα χρειαστεί από τον ΕΟΔΥ και μια σειρά από παραμέτρους που θα καθιστούν τα νησιά, ασφαλείς προορισμούς.\nΚυκλάδες (Αμοργός): Τι είδε, τι άκουσε ο Υπουργός κος Σκρέκας\nΚυκλάδες - Γ. Βρούτσης: Επίσκεψη στη Σίφνο για τον εορτασμό της Παναγίας Χρυσοπηγής\nΚυκλάδες - Φόρτωμας: Η παρέμβαση για το θέμα του λιμανιού της Ηρακλειάς


Έγινε η Κοπή Βασιλόπιτας και Αγιασμός των Vstrom North Greek Riders - Φωτο - Biker Spirit magazine\nΔημοσιεύτηκε 21 February 2020 Από τον BikerSpirit\nΤο Σάββατο 02/02/2020 η μοτοσυκλετιστική ομάδα της Θεσσαλονίκης Vstrom North Greek Riders πραγματοποίησε την καθιερωμένη κοπή της Πρωτοχρονιάτικης Βασιλόπιτας.\nΗ μεγάλη συμμετοχή, τα χαμογελαστά πρόσωπα, η θετική διάθεση και το κέφι ήταν τα συστατικά τα οποία συνέθεσαν την απόλυτη επιτυχία της εκδήλωσης.\nΕυχαριστούμε θερμά τις κάτωθι επιχειρήσεις που δραστηριοποιούνται στο χώρο της μοτοσυκλέτας: Macedonian Mega Stock Bazaar, Moto Market, Lazos KL Shop, Doctor Bike και τον ξενώνα Εύη – Μαρία στο Αγκιστρο Σερρών, το κατάστημα επίπλων Επιπλόκοσμος και τα μέλη τα οποία προσέφεραν τα δώρα που κληρώθηκαν, καθώς επίσης το καφέ – ζαχαροπλαστείο “ΠΑΠΑΣΩΤΗΡΙΟΥ” για την προσφορά της Βασιλόπιτας.\nΕπίσης η ομάδα μας την Κυριακή 16/02/2020 πραγματοποίησε στον Ιερό Ναό Τιμίου Προδρόμου Ταγαράδων Θεσσαλονίκης Αγιασμό υπέρ των μελών της αλλά και των απανταχού μοτοσυκλετιστών προκειμένου να έχουμε όλοι καλούς δρόμους και ασφαλή χιλιόμετρα.\nΗ ομάδα των Vstrom North Greek Riders, εύχεται σε όλους τους μοτοσυκλετιστές, καλή χρονιά με υγεία και πολλά υπέροχα και απολαυστικά ταξίδια.\nΕτικέτες: V-strom, VSTROM NORTH GREEK RIDERS, Αγιασμός, Κοπή Βασιλόπιτας


MEDISPIN: Όλες οι αλλαγές για τις επισκέψεις των ασφαλισμένων σε γιατρούς\nΑνώνυμος 27 Μαΐου 2018 - 1:59 π.μ.\nΤαλαιπωρία ολκής και χαμηλής ποιότητας υγεία για όσους δεν έχουν... Όσοι έχουν ξέρουν ήδη τι θα κάνουν...!\nΑνώνυμος 27 Μαΐου 2018 - 6:56 π.μ.\nΔε κατάλαβα το τελευταίο.\nΥποχρεώνουν τους γενικούς και τους παθολόγους να γίνουν ...οικογενειακοί;\nΓιατί αλλιώς με τις ούτε 400 αιτήσεις (που οι μισοί ήδη μετάνιωσαν) αυτά είναι όνειρα θερινής νυκτός, άμα κοιμηθείς ...ξεσκέπαστος.\nΠεριφρονήστε τους άθλιους...\nΑνώνυμος 27 Μαΐου 2018 - 1:17 μ.μ.\nΌλα .....Τέλια! Άν βρείτε και......γιατρούς , ακόμη καλύτερα !!!\nΑνώνυμος 27 Μαΐου 2018 - 1:19 μ.μ.\nΘα πάρετε τα ......@......@ μας καραγκιόζηδες χρΕΟΠΥΥδες και υπουργοί της δεκάρας !\nΑνώνυμος 27 Μαΐου 2018 - 1:21 μ.μ.\nΑχαχαχαχαχαχαχαχαχαχαχαχαχαχαχαχαχαχαχαχαχαχαχαχαχαχαχαχαχαχαχα.......κάτι τέτοια σχέδια έκανε ο ......Αδόλφος στην τρύπα του τις τελευταίες του μέρες όταν είχε χάσει την επαφή με την πραγματικότητα !\nΑνώνυμος 27 Μαΐου 2018 - 2:35 μ.μ.\nΧα χα χα χα χα χα χα.... Όνειρα θερινής νυχτός...! Πώς λέγεται αυτός που πεισματικά αρνείται να δει την αλήθεια και την αποτυχία του...;\nΑνώνυμος 27 Μαΐου 2018 - 10:23 μ.μ.\nΓΙΑ ΔΕΣ ΤΙ ΛΕΕΙ ΤΟ ΜΝΗΜΟΝΙΟ ΚΑΙ ΜΕΤΑ ΠΕΣΜΟΥ ΠΟΙΟΣ ΑΡΝΕΙΤΑΙ ΝΑ ΔΕΙ ΤΗΝ ΑΛΗΘΕΙΑ.\nΑνώνυμος 27 Μαΐου 2018 - 11:28 μ.μ.\nΒρες γιατρούς ΣΥΡΙΖογιουφτο των Μνημονίων και μετά έλα να τα πούμε.....\nΓια δες τι λένε οι γιατροί ΣΥΡΙΖοκοροιδο του ΣΥΡΙΖΑικου μνημονίου και μετά πες μου ποιος αρνείται να δει την αλήθεια!Εκτός και αν νομίζεις ότι το.....μνημόνιο στελεχώνει δομές και όχι οι γιατροί!!!\nΑνώνυμος 27 Μαΐου 2018 - 5:52 μ.μ.\nΚαιρός για να προσαρμοστείτε. Η επιδότηση-δώρο των 2000 ευρώ για να παρακολουθείτε τον ίδιο ασθενή 2-3 φορές το μήνα και να χρεώνετε επίσκεψη 10 ευρώ στον ΕΟΠΥΥ,αφού έχετε πάρει και από τον ίδιο τον ασθενή χρήματα με τη καραμέλα ...είμαι συμπληρωμένος, τελείωσε.\nΤώρα να μείνετε στα ίατρεία σας να εργασθείτε ως ιδιώτες αμιγώς.Να αισθάνεσθε και τυχεροί που έχετε συνταγογράφηση για όλους.\nΑν κάνετε σύμβαση ως οικογενειακοί θα πρέπει να δεχθείτε τους όρους του ΕΟΠΥΥ.\nΑν είσαστε άλλης ειδικότητας και κάνετε σύμβαση θα βλέπετε αυτούς που έχουν παραπεμτικό.\nΤο σύστημα είναι σωστό.Ο ασθενής δεν θα πρέπει να βολτάρει χωρίς κατεύθυνση από γιατρό, σε όποια ειδικότητα νομίζει ο ίδιος και να γίνεται βορά επιτηδίων,αλλά και να απασχολεί και χρεώνει το δημόσιο σύστημα υγείας ακαταλογίστως.\nΑνώνυμος 27 Μαΐου 2018 - 11:25 μ.μ.\nΤο Σύστημα δεν υπάρχει ούτε θα υπάρξει ΣΥΡΙΖογιουφτο 5.52 εμείς θα δουλέψουμε ιδιωτικά και θα τα κονομαμε και εσείς θα φάτε ξύλο από τα ζώα που σας ψήφισαν και θα πληρώνουν! Αν πληρώνεις την επίσκεψη 10€ δηλαδή ......5€ καθαρά είσαι τυχερός που μόνο 3 φορές θα χρεωθεί κανονικά θα έπρεπε 13!\nΤο Σύστημα είναι τέλειο για εμάς που θα θησαυρισουμε ιδιωτικά και φέρνει πολύ ξύλο για εσάς χαφιεδακο του ΣΥΡΙΖΑ από τα κορόιδα που θα τα ακουμπάνε!\nΑνώνυμος 27 Μαΐου 2018 - 11:41 μ.μ.\nΜικρέ ανόητε. Τι να σου πρωτοαπαντήσουμε στις βλακείες που έγραψες.\nΒολτάρει (!!) ο ασθενής σε όποια ειδικότητα ...νομίζει και γίνεται βορά ...επιτήδιων;;; Αν ο ασθενής έχει πρόβλημα με την όρασή του θα πάει στον οφθαλμίατρο. Δεν θα χάσει πολύτιμο χρόνο και να κινδυνέψει η όρασή του, πηγαίνοντας πρώτα στον οικογενειακό γενικό γιατρό, που δεν έχει ούτε τον απαραίτητο εξοπλισμό ούτε τις γνώσεις να κρίνει αν ένα πρόβλημα είναι σοβαρό ή όχι.\nΕπιδότηση-δώρο των 2.000 ευρώ; και ο κάθε γιατρός εξετάζει τον ίδιο ασθενή τρεις φορές το μήνα; Ανθρωπέ μου είσαι ψυχοπαθής!\nΚάθε ελεύθερος επαγγελματίας γιατρός επί ΣΥΡΙΖΑ πληρώνει 60% για φόρους και εφκα. Δηλαδή τα καθαρά έσοδα από τον ΕΟΠΥΥ είναι 8 κατοστάρικα. Και άσχετα από την εξέταση των ασθενών ο ΕΟΠΥΥ νοικιάζει χώρους ιατρείων με νοικια και με ΔΕΚΟ και ιατρικό εξοπλισμό, και κομπιούτερς και εκτυπωτές και αναλώσιμα.\nΚΑΙ ΦΥΣΙΚΑ και ο γιατρός εξετάζει τους 200 ασθενείς πραγματικά κάθε μήνα.\nΝα αισθάνονται οι ιδιώτες γιατροί τυχεροί που έχουν συνταγογράφηση;;;\nΨευτοσυνάδελφε μετάνιωσα ήδη για τα τρία λεπτά που αφιέρωσα για να γράψω αυτό το post.\nΟ πιο ελεεινός εγκάθετος της κυβέρνησης δεν θα έλεγε τέτοια πράγματα.\nΑνώνυμος 27 Μαΐου 2018 - 11:43 μ.μ.\nΗ σύμβαση κλοπη μακάρι να τερματιστεί και μαζί της ο αθέμιτος ανταγωνισμός του χρΕΟΠΥΥ αλλά παλι γονυπετεις θα δώσετε παράταση για να μην φάτε ξύλο από τον κόσμο μαστουρωμενο Μπαταχτσιμορουφιανοειδες 5.52\nΑνώνυμος 27 Μαΐου 2018 - 11:45 μ.μ.\nΌσο δίνεις δεκαδικό θα τον βλέπω τρεις,αν έδινες τριάντα θα τον έβλεπα μια και αν δώσεις ένα θα τον δω τριάντα φορές τον μήνα στο ιατρείο μου! Κατάλαβες αναρχοαπλυτο εμεσμα του χρΕΟΠΥΥ 5.52;\nΑνώνυμος 28 Μαΐου 2018 - 12:08 π.μ.\nΟ καραγκιόζης 5:52 μ.μ είναι άλλος ένας μη γιατρός παπαγάλος του συριζανελ που προσπαθεί να πείσει ότι κάθε περικοπή είναι για το καλό των ασθενών.\nΛιγοτερα φάρμακα, λιγότερες εξετάσεις και λιγότεροι (και υποαμοιβόμενοι) γιατροί = καλυτερη υγεία.\nΑνώνυμος 28 Μαΐου 2018 - 10:17 π.μ.\nΚαι ποιος σου είπε εσένα ότι θέλουμε τα 2000€...; Τον αθέμιτο ανταγωνισμό που δημιουργεί ο ΕΟΠΥΥ δεν θέλουμε... Ας καταργήσει τελείως τις συμβάσεις (αν έχει τα κότσια) και ας διαλέξει ο ασθενής που θα εμπιστευτεί την υγεία του... Επειδή ονειροβατείς θα πρέπει να καταλάβεις ότι υγεία τζάμπα και χωρίς γιατρούς δεν γίνεται... Με τέτοιες συνθήκες απλά δεν αξίζει να γίνει κανένας γιατρός... κι όσο για την πρόσβαση τους ειδικούς, αυτά να τσ πεις όταν σε βρει το πρόβλημα... ο πόλεμος αυτός, άγνωστε φίλε μου, για εσένα και τους ομοίους σου είναι από πριν χαμένος...!\nΑνώνυμος 28 Μαΐου 2018 - 10:19 π.μ.\nOlo to kafkasio tsobano simfono mazi su!zito to giftomi!imis exetasi ola to zoa elino ke opio zoo antexi! Zito to ksanto ypurgara !\nΑνώνυμος 28 Μαΐου 2018 - 8:03 μ.μ.\nΔΕ ΧΡΕΙΑΖΕΤΑΙ ΛΕΒΕΝΤΗ ΜΟΥ ΝΑ ΠΡΟΣΑΡΜΟΣΤΟΥΜΕ ΕΜΕΙΣ. ΕΜΕΙΣ ΠΡΟΣΑΡΜΟΣΜΕΝΟΙ ΕΙΜΑΣΤΕ ΣΤΟ ΛΕΙΤΟΥΡΓΗΜΑ ΜΑΣ. ΤΟ ΠΕΡΙΕΡΓΟ ΕΙΝΑΙ ΟΤΙ ΠΡΟΣΑΡΜΟΣΤΗΚΕ Ο ΚΟΣΜΑΚΗΣ ΚΑΙ ΞΕΡΕΙ ΠΟΥ ΘΑ ΒΡΕΙ ΤΗΝ ΥΓΕΙΑ ΤΟΥ. ΠΡΟΣΑΡΜΟΣΤΗΚΕ ΝΑ ΒΡΕΙ ΕΝΑ ΓΙΑΤΡΟ ΠΟΥ ΝΑ ΤΟΝ ΑΚΟΥΕΙ, ΝΑ ΤΟΝ ΕΞΕΤΑΖΕΙ ΚΑΙ ΝΑ ΤΟΝ ΘΕΡΑΠΕΥΕΙ ΚΑΙ ΑΣ ΤΟΝ ΠΛΗΡΩΝΕΙ ΑΠΟ ΤΗΝ ΤΣΕΠΟΥΛΑ ΤΟΥ. ΕΣΤΩ ΚΑΙ ΤΑ ΛΙΓΑ ΑΜΑ ΔΕΝ ΕΧΕΙ. ΝΑ ΔΩ ΤΙ ΘΑ ΚΑΝΕΤΕ ΜΕ ΑΥΤΟΥΣ ΠΟΥ ΤΟΥΣ ΤΑΖΕΤΑΙ ΟΤΙ ΘΑ ΕΧΟΥΝ ΓΙΑΤΡΟ ΓΙΑ ΤΑ ΠΑΝΤΑ ΟΤΑΝ ΘΑ ΣΤΡΙΜΟΧΝΩΝΤΑΙ ΓΙΑ ΝΑ ΔΟΥΝ ΠΕΝΤΕ ΛΕΠΤΑ ΕΝΑ ΓΙΑΤΡΟ ΣΤΑ ΤΟΜΥ ΚΑΙ ΤΑ ΚΟΛΟΚΥΘΙΑ ΣΑΣ. ΑΛΛΑ ΠΟΥ ΘΑ ΠΑΕΙ ΘΑ ΠΡΟΣΑΡΜΟΣΤΟΥΝ ΚΑΙ ΑΥΤΟΙ. ΓΙΑΤΙ Η ΥΓΕΙΑ ΕΙΝΑΙ ΚΑΤΙ ΠΟΥ ΔΕΝ ΤΟ ΕΧΕΙΣ ΚΑΤΑΛΑΒΕΙ ΚΑΙ ΝΑ ΜΗ ΧΡΕΙΑΣΤΕΙ ΝΑ ΤΟ ΚΑΤΑΛΑΒΕΙΣ. ΕΝΑΣ ΠΑΘΟΛΟΓΟΣ ΙΔΙΩΤΗΣ ΜΕ ΠΡΟΣΑΡΜΟΣΜΕΝΟΥΣ ΑΣΘΕΝΕΙΣ.\nΠανίβλακας ολκής ο 5.52!\nΑνώνυμος 29 Μαΐου 2018 - 8:08 μ.μ.\nΣε οσες χωρες εχουν συστημα με γενικο ιατρο ειναι επειδη δεν εχουν ειδικους ιατρους. Εχουν πολλα προβληματα και θανατους και προσπαθουν να αλλαξουν το συστημα και να παρουν το δικο μας με τους συμβεβλημενους.\nΠολύ κάνναβη τώρα τελευταία...\nΌχι στα ναρκωτικά,\nΑνώνυμος 27 Μαΐου 2018 - 10:26 μ.μ.\nΣΥΝΑΔΕΛΦΟΙ ΤΑ ΠΡΑΓΜΑΤΑ ΕΙΝΑΙ ΣΟΒΑΡΑ ΚΑΙ ΔΕΝ ΕΙΝΑΙ ΓΙΑ ΓΕΛΙΑ. ΘΑ ΞΕΣΠΑΣΕΙ ΑΓΑΝΑΚΤΗΣΗ ΑΠΟ ΤΟΝ ΚΟΣΜΑΚΗ ΜΕ ΟΛΑ ΑΥΤΑ ΤΑ ΚΑΡΑΓΚΙΟΖΙΛΙΚΙΑ ΠΟΥ ΟΝΕΙΡΕΥΟΝΤΑΙ. ΚΑΙ ΚΑΛΑ ΟΣΟΙ ΕΧΟΥΝ ΚΑΙ ΠΛΗΡΩΝΟΥΝ. ΟΙ ΥΠΟΛΟΙΠΟΙ. ΦΑΝΤΑΣΤΕΙΤΕ ΤΟ ΔΥΣΜΟΙΡΟ ΤΟ ΓΙΑΤΡΟ ΠΟΥ ΘΑ ΠΡΕΠΕΙ ΝΑ ΧΕΙΡΙΣΤΕΙ ΑΥΤΗ ΤΗΝ ΟΡΓΗ. ΚΑΛΥΤΕΡΑ ΟΛΟΙ ΙΔΙΩΤΕΣ ΚΑΙ ΚΑΛΥΤΕΡΕΣ ΤΙΜΕΣ ΠΑΡΑ ΦΡΑΓΜΟΣ (GATE KEEPING) ΣΤΙΣ ΔΙΑΘΕΣΕΙΣ ΤΟΥ ΚΑΘΕΝΟΣ. ΑΛΛΑ ΜΗΠΩΣ ΑΥΤΟ ΕΙΝΑΙ ΤΟ ΠΡΑΓΜΑΤΙΚΟ ΣΧΕΔΙΟ. ΣΟΥ ΛΕΕΙ ΑΣΤΟΥΣ ΝΑ ΜΗ ΣΥΜΒΛΗΘΕΙ ΚΑΝΕΝΑΣ ΜΕ ΑΥΤΟ ΠΟΥ ΤΟΥΣ ΠΡΟΤΕΙΝΩ ΚΑΙ ΑΥΤΟΙ ΟΙ ΛΙΓΟΙ ΠΟΥ ΘΑ ΤΣΙΜΠΙΣΟΥΝ ΦΤΑΝΟΥΝ ΓΙΑ ΝΑ ΚΑΝΩ ΠΩΣ ΕΧΩ ΠΦΥ. ΕΙΝΑΙ ΕΞΟΙΚΟΝΟΜΗΣΗ ΠΟΡΩΝ.\nΑνώνυμος 28 Μαΐου 2018 - 12:12 π.μ.\nΣυμφωνώ οτι αυτό είναι το σχέδιό τους.\nΕμεις πρεπει να μείνουμε ενωμένοι και να τους αγνοήσουμε.\nΣσσσσσσ... μην κάνετε θόρυβο και ξυπνήσουν. Παιρνούν τόσο ωραία!\nMANOS 28 Μαΐου 2018 - 4:49 μ.μ.\nΑυτο εφαρμοζεται σε ολη την Ευρωπη και ειδικα στην Βρετανια και Γαλλια που το γνωριζω προσωπικα ,απλα δεν μπορεις να κανεις λαμογιες πλεον ,ταλαιπωρεια θα υπαρχει .\nΑνώνυμος 28 Μαΐου 2018 - 8:51 μ.μ.\nΤις αμοιβές σε Αγγλία/Γαλλία θα μας τις πεις?\nΑνώνυμος 28 Μαΐου 2018 - 6:03 μ.μ.\nΟ ΑΡΙΘΜΟΣ ΤΩΝ ΑΣΘΕΝΩΝ ΕΧΕΙ ΚΑΘΟΡΙΣΘΕΙ.Ο ΑΡΙΘΜΟΣ ΤΩΝ ΩΡΩΝ ΕΧΕΙ\nΚΑΘΟΡΙΣΘΕΙ. Ο ΑΡΙΘΜΟΣ ΕΠΙΣΚΕΨΕΩΝ ΕΚΑΣΤΟΥ ΠΟΛΙΤΗ ΤΟΝ ΜΗΝΑ ΕΧΕΙ\nΑνώνυμος 28 Μαΐου 2018 - 9:22 μ.μ.\nΟ αριθμός των ασθενών ΔΕΝ έχει καθορισθεί, συνάδελφε 6:03 μ.μ. Εκτός και αν τους κατασκευάσετε εσείς και τους 2.250 πολίτες ασφαλισμένους που θα εγγραφούν σε κάθε οικογενειακό γιατρό.\nΑλλά αφού δεν μπορείτε να κατανοήσετε τι σημαίνει ΠΛΗΘΥΣΜΟΣ και το εξομοιώνετε με ΑΣΘΕΝΕΙΣ και κάνετε και διαίρεση και βρίσκετε 0,72 λεπτά για τον καθένα ,φαντάζομαι τι ιατρική θα κάνετε και τι θα γράφετε στον ηλεκτρονικό φάκελό του. Ετσι για να τα διαβάζουν μετά και οι άλλοι γιατροί να σας κρίνουν. Αυτό και αν είναι που πονάει.\nΟι επισκέψεις εκάστου Α Σ Θ Ε Ν Ο Υ Σ από τον εγγεγραμμένο Π Λ Η Θ Υ Σ Μ Ο , ανά μήνα, θα εξαρτηθεί από την ιατρική που ξέρετε να κάνετε.\nΑνώνυμος 29 Μαΐου 2018 - 9:19 π.μ.\nΌχι ηλίθιε χαφιέ 9.22 θα εξαρτηθεί από το ότι δεν έχουν παιδεία οι αργοσχολο τζαμπατζηδες και αν δεν ήσουν ζώον και είχες κάνει αγροτικό θα ήξερες ότι η δουλειά δεν βγαίνει !Όχι ότι έχει νόημα διότι ΤΙΠΟΤΑ από αυτές τις γελοιοτητες Δεν θα γίνει! Τσάκο και 72 ΣΥΡΙΖοσεντς χαφιέ!\nΑνώνυμος 29 Μαΐου 2018 - 9:29 π.μ.\nΗλίθιε ΣΥΡΙΣογιουφτε 9.22,έχεις ακούσει την ......Στατιστική?Αν ήσουν γιατρός θα έπρεπε όπως εγώ να έχεις περάσει και από τέτοιο μάθημα!Όπως κατασκεύασαν για να χρησιμοποιήσω την βλακωδη σου ορολογία τον σωστό (και καλά!) πληθυσμό,όπως υπολόγισαν βλακομουτρο τους γιατρούς που χρειάζονται έτσι βάσει Στατιστικής έπρεπε να υπάρχει ανάλογη πρόβλεψη και για τους ασθενείς ΖΩΟΝ του πληθυσμού και την επισκεψιμότητα τους!\nΑνώνυμος 29 Μαΐου 2018 - 11:51 π.μ.\nΌχι πατατά της λαικής αγιράς 9.22 θα εξαρτηθεί από το κατά πόσι βλαζετε περιορισμούς στους γυφτοψηφοφόρους σας να μην τρέχουν για .......ψύλλου πήδημα στον γιατρόι!Φυσικά επίσης ΤΙΠΟΤΑ δεν θα γράφουμε ατιν ηλεκτρονικό φάκελο διότι αν δεν το κατάλαβες ΑΡΝΟΥΜΑΣΤΕ να γίνουμε οι σκλάβοι σας στις γαλέρες ! Αν μπορείτε ΖΩΑ........υποχρεώστε μας ! Μπορείτε? Τον ........μπούλο τότε !\nΑνώνυμος 29 Μαΐου 2018 - 11:52 π.μ.\nΠροφανώς στην Ιατρική Σχολή του ......Εμβέρ Χότζα που έβγαλες σύντροφε 9.22 δεν υπήρχε μάθημα Ιατρικής Στατιστικής !\nΑνώνυμος 29 Μαΐου 2018 - 12:18 μ.μ.\nΤι λες .......ηλίθιε 9.22? Πας καλά ? Ο αριθμός 2250 πως ......κατασκευάστηκε αστοιχείωτε? Πως παντού υπολογίστηκαν όλα στατιστικά ......βόιδι και η μέση επισκεψιμότητα δεν βρέθηκε ? Κάνεις και τον έξυπνο αμόρφωτο ΣΥΡΙΖοβλήμα......\nΑνώνυμος 29 Μαΐου 2018 - 1:37 μ.μ.\nΠαντού σε όλον τον κόσμο την διαίρεση αυτή κάνουν για να εκτιμήσουν την αμοιβή γιατρού υπάλληλος σε εκκενώσεις βόθρων 9.22!Διότι σε κάθε πληθυσμό αντιστοιχεί και μέση επισκεψιμότητα ακατοίκητε!\nΑνώνυμος 29 Μαΐου 2018 - 11:02 μ.μ.\nΟλοι όσοι ξέρουν στατιστική μπορούν να υπολογίσουν την επισκεψιμότητα,τον μήνα Μάρτιο που θα έχει πέσει γρίπη, μετά από τις γιορτές που θα έχουν παραφάει κλπ κλπ.Γιαυτό είχε μάθημα στατιστικής στο Πανεπιστήμιο.\nΑλλά δεν χρειάζεται γιατί θα υπάρχει ωράριο. Μέσα στο ωράριο θα πρέπει να εξετάσεις όσους μπορείς. Και γιαυτό δεν πρέπει να υπάρχουν ραντεβού. Για να καλύπτονται όλα τα έκτακτα. Τα χρόνια περιστατικά άλλων ειδικοτήτων θα έχουν πάρει παραπεμπτικό και θα παρακολουθούνται εκεί, ανάλογα με τη σοβαρότητά τους για μέχρι και γιά ένα χρόνο.\nΑνώνυμος 28 Μαΐου 2018 - 9:17 μ.μ.\nΣΥΡΙΖορομα αστοιχειωτη στελεχαρα του χρΕΟΠΥΥ: ότι τέλει το ελληνικι λαο!\nΑνώνυμος 30 Μαΐου 2018 - 1:25 μ.μ.\nΑΠΛΑ ΟΣΟΙ ΔΙΑΡΡΗΓΝΥΟΥΝ ΤΑ ΙΜΑΤΙΑ ΤΟΥΣ ΤΩΡΑ ΓΙΑ ΤΟ ΠΡΑΓΜΑΤΙΚΑ ΑΘΛΙΟ ΑΥΤΟ ΣΧΕΔΙΟ ΘΑ ΠΡΕΠΕΙ 1.ΝΑ ΜΗΝ ΤΟΥΣ ΔΟΥΜΕ ΝΑ ΚΑΝΟΥΝ ΚΩΛΟΤΟΥΜΠΕΣ ΣΕ ΛΙΓΟ ΚΑΙ ΝΑ ΞΕΠΟΥΛΗΘΟΥΝ ΕΝΑΝΤΙ ΠΙΝΑΚΙΟΥ ΦΑΚΗΣ,ΓΙΑΤΙ ΘΑ ΤΟΥΣ ΑΡΜΟΖΕΙ ΦΤΥΣΙΜΟ ΚΑΙ 2.ΝΑ ΚΡΑΤΗΣΟΥΜΕ ΤΗΝ ΙΔΙΑ ΣΤΑΣΗ ,ΟΠΟΙΟΣ ΚΥΒΕΡΝΗΤΗΣ Η ΚΥΒΕΡΝΗΣΗ ΦΕΡΕΙ ΙΔΙΟ Η ΠΑΡΟΜΟΙΟ ΕΚΤΡΩΜΑ,ΝΑ ΜΑΣ ΒΡΕΙ ΤΕΙΧΟΣ ΑΠΕΝΑΝΤΙ ΤΟΥ,ΟΠΩΣ ΚΙ ΑΝ ΛΕΓΕΤΑΙ!


Από πού προήλθε ο Gamora στο Τι θα γινόταν; Είναι η Gamora Thanos ή τον σκότωσε; - Νέα\nΑπό πού προήλθε ο Gamora στο Τι θα γινόταν; Είναι η Gamora Thanos ή τον σκότωσε;\nΤο «What…If?» παρέχει στους θεατές μια μοναδική και φρέσκια αντίληψη για το Κινηματογραφικό Σύμπαν της Marvel καθώς επαναλαμβάνει τις ιστορίες ορισμένων αγαπημένων χαρακτήρων των θαυμαστών αλλάζοντας ένα θεμελιώδες περιστατικό ή εμπειρία από τη ζωή τους. Στα πρώτα οκτώ επεισόδια της σειράς, γνωρίζουμε γνωστούς αλλά νέους ήρωες όπως οι Strange Supreme, Captain Carter, King Killmonger, Star-Lord T'Challa και Party Thor.\nΣτο φινάλε της σεζόν, αυτοί οι ήρωες επιστρέφουν και σχηματίζουν συλλογικά την ομάδα που είναι γνωστή ως Guardians of the Multiverse υπό τη διαχείριση του Watcher να νικήσει τον Ultron. Ωστόσο, στη μέση αυτών των ηρώων βρίσκεται μια εναλλακτική εκδοχή του Gamora που δεν έχουμε γνωρίσει πριν. Σε περίπτωση που είστε περίεργοι να μάθετε περισσότερα για την προέλευση της Gamora στο «What…If?» και τη σύνδεσή της με τον Thanos, επιτρέψτε μας να σας δώσουμε τις απαντήσεις. Εδώ είναι όλα όσα γνωρίζουμε!\nΑπό πού είναι η Gamora στο What…If;\nΣτο επεισόδιο 9 του «What…If» με τίτλο «What If… the Watcher Broke His Oath?» Το Watcher συγκεντρώνει ήρωες από εναλλακτικές πραγματικότητες για να υπερασπιστεί το multiverse από τον Ultron, ο οποίος έχει στην κατοχή του και τις έξι Infinity Stones. Δεδομένων των συχνών αναμετρήσεων της Gamora με τις πέτρες στην κύρια συνέχεια, δεν αποτελεί έκπληξη το γεγονός ότι ο Watcher την επέλεξε ως μία από τις Guardians of the Multiverse. Η Gamora διαθέτει επίσης μια συσκευή γνωστή ως Infinity Crusher που είναι το καλύτερο στοίχημα της ομάδας υπερήρωων για να νικήσει τον Ultron.\nΩστόσο, μας λένε επισφαλώς λίγα για την ιστορία αυτής της εναλλακτικής έκδοσης του Gamora. Όταν ο Watcher πηγαίνει να στρατολογήσει την Gamora, αναφέρει ότι είναι επιζών του Sakaar. Αυτό υποδηλώνει ότι η Gamora ήταν στο Sakaar και η ιστορία της είναι σημαντικά διαφορετική από την κύρια αντίστοιχη συνέχεια. Δεν συναντάμε την Gamora νωρίτερα στη σεζόν, επειδή το επεισόδιο που εξερευνά την ιστορία της έχει μεταφερθεί στη δεύτερη σεζόν της σειράς λόγω των επιπτώσεων στην πανδημία Covid-19.\nΒασικά αυτό που συνέβη ήταν ότι αρχικά είχαμε προγραμματίσει ένα επεισόδιο για νωρίτερα στη σεζόν που ήταν ένα διασκεδαστικό, ανάλαφρο, ζωντανό επεισόδιο με επίκεντρο τον Tony Stark με την Gamora. Ωστόσο, λόγω της πανδημίας του Covid, ένας από τους οίκους κινουμένων σχεδίων μας χτυπήθηκε απίστευτα σκληρά και το επεισόδιο έπρεπε να μπει στη σεζόν 2 επειδή δεν θα τελείωνε εγκαίρως, δήλωσε ο δημιουργός A.C. Bradley σε μια συνέντευξη στο Ποικιλία .\nΕίναι η Gamora Thanos ή τον σκότωσε;\nΗ Gamora έχει ένα εντελώς διαφορετικό ντύσιμο κατά την εμφάνισή της στο σόου. Ωστόσο, οι θαυμαστές θα αναγνωρίσουν αυτή τη στολή όπως η πανοπλία που φοράει ο Thanos πριν συγκεντρώσει και τις έξι Infinity Stones. Βλέποντας την Gamora στην πανοπλία του Thanos έκανε τους θαυμαστές να αναρωτηθούν αν είχε πάρει τον τίτλο του Mad Titan από τον πατέρα της. Μερικοί πιστεύουν επίσης ότι η Gamora σκότωσε τον Thanos, και αυτό φαίνεται να είναι αλήθεια. Το Watcher αναφέρει τον Gamora ως τον καταστροφέα του Thanos, κάτι που φαινομενικά επιβεβαιώνει ότι ο πολεμιστής Zehoberi νίκησε τον Τρελό Τιτάνα.\nΩστόσο, δεδομένων των ηρωικών προσπαθειών της Gamora να σώσει το πολυσύμπαν, δεν θα ήταν σωστό να την ταυτίσουμε με τον μεγαλομανή πατέρα της. Προς το παρόν, το πώς ο Gamora νικά τον Thanos και αποκτά την πανοπλία του και γίνεται φίλος με τον Tony Stark παραμένει μυστήριο, αλλά ο Bradley έχει υποσχεθεί ότι θα λάβετε τις απαντήσεις στη 2η σεζόν . Νομίζω ότι όλοι θα εκπλαγούν από τον τρόπο με τον οποίο η Gamora αποκτά αυτή την πανοπλία και πώς εξελίσσεται η σχέση της με τον Tony, επειδή είναι προφανώς καλοί φίλοι σε αυτό το κομμάτι που βλέπουμε», είπε ο Bradley. Επομένως, οι θαυμαστές μπορούν να ανυπομονούν να δουν το πλήρες φάσμα της ιστορίας του Gamora στη δεύτερη σεζόν.\nβλέποντας 3333 νόημα\nυπάρχει 4η σεζόν της υπέροχης κυρίας Maisel


Jessica Simpson! Έχασε σχεδόν 30 κιλά μετά την εγκυμοσύνη και συνεχίζει... - Tlife.gr\nΣε όλα παίζει ρόλο και η γυμναστική...\nΑπό τη στιγμή που πήρε το οκ από τον γυναικολόγο για πιο... εντατική γυμναστική άρχισαν τα δύσκολα. Το πρόγραμμα είχε διάρκεια 30-45 λεπτά και περιελάμβανε ζέσταμα, 20-30 λεπτά γυμναστική με αντιστάσεις (λάστιχα και ιμάντες) και άλλα 10 λεπτά καρδιαγγειακή άσκηση για αποθεραπεία. “Οι ασκήσεις ήταν απλές. Κάποιες μέρες επικεντρώναμε στους ώμους, την πλάτη, τους μηρούς και άλλες στα χέρια, το εσωτερικό των μηρών και τα ψωμάκια” εξηγεί ο personal trainer. Και φυσικά δεν σταμάτησε ποτέ το πρωινό της περπάτημα.


Home is where your story begins...: Στο σπίτι με φίλες και καφέ\nΑναρτήθηκε από Litsa στις 7:43 π.μ.\nUnknown 19 Δεκεμβρίου 2016 - 8:21 π.μ.\nΛιτσάκι μου γλυκό καλημερούδια!!!! Η άτιμη η γαστρεντερίτιδα δεν μας άφησε να χαρούμε το ωραίο σκηνικό που έστησες, την cozy ατμόσφαιρα και το ατελείωτο μπουρου μπουρου μας!Μετά τις γιορτές όμως θα βρεθούμε πάλι!! Ανυπομονώ!!! Καλημέρα και καλή εβδομάδα!!Επιτέλους έμειναν 6 μέρες για τα Χριστούγεννα!!!!!\nKaPaworld 19 Δεκεμβρίου 2016 - 8:56 π.μ.\nΤι ωραία.Τι ωραία!!!Μπράβο Λιτσα. Υπέροχη ατμόσφαιρα...\nUnknown 19 Δεκεμβρίου 2016 - 9:48 π.μ.\nΚαλή βδομάδα σε όλους με πολύ γιορτινή διάθεση. Πανέμορφα είναι όλα που ετοίμασες.Κρίμα που δεν είμαι κοντά σας να απολαύσω τέτοιες στιγμές!\nΕλπίδα - two boys and hope 19 Δεκεμβρίου 2016 - 11:11 π.μ.\nτι ομορφα που τα ετοιμασες Λιτσακι!! σιγουρα το ευχαριστηθηκατε πολυ!! φιλια\nOwl Mommy Βέρα 19 Δεκεμβρίου 2016 - 12:17 μ.μ.\nΉταν όλα τόσο ζεστά :-) και πανέμορφα. Πιο πολύ από όλα η παρέα μας όμως... love you τρελοκόριτσο :-*\n___ 19 Δεκεμβρίου 2016 - 1:06 μ.μ.\nΑχ αυτές οι συναντήσεις είναι που κάνουν τις γιορτινές μέρες να έχουν νόημα και να είναι ακόμη πιο γιορτινές! Πάντα γεμάτο να είναι το σπίτι σας, με φίλους καρδιακούς!\nLitsArt 20 Δεκεμβρίου 2016 - 1:49 π.μ.\nΣυγνωμη!!!αυτο ειναι το κεικ που δε φουσκωσε;;;;;;;;αν φουσκωνε που θα εφτανε;;!!!!ποσο ομορφα τα ετοιμασες ολα!!κ μεσα στο κλιμα των ημερων....με το καλο να το επαναλαβετε!!\nMaria's Little Men.gr 20 Δεκεμβρίου 2016 - 12:32 μ.μ.\nΑχ τι αξιοζήλευτο σκηνικό ετοίμασες, Λιτσάκι! Η ιδέα με τις θήκες μάφινς απίστευτη (θα την κλέψω...χιχιχι)! Πάντα τέτοια σου εύχομαι, παρέα με καλούς κι αγαπημένους φίλους! φιλιά\nNeraides kai Drakoi 20 Δεκεμβρίου 2016 - 2:49 μ.μ.\nΤι όμορφο σκηνικό και τι ζεστή ατμόσφαιρα έφτιαξες!!! Δεν ήθελα να τελειώσουν οι φωτογραφίες!!! Και του χρόνου να είστε γερές!!!\nUnknown 20 Δεκεμβρίου 2016 - 6:09 μ.μ.\nΤι ομορφα! Ειδικα η ιδεα για το ταψακι των καπκεικς απλα θεικη! Εμενα παντως το κεικ της φωτογραφιας μου φαινεται εκπληκτικο!!!!\nΜαρία Έλενα 21 Δεκεμβρίου 2016 - 10:36 π.μ.\nΣοφία Τζ. 2 Ιανουαρίου 2017 - 11:05 μ.μ.\nΕίχα ξεχάσει οτι πρέπει απλά να διαβάζω τα κείμενά σου και να βλέπω τις φωτογραφίες σου για να μου αλλάζει η διάθεση και να σκέφτομαι οτι η ζωή είναι ωραία !!!\nΚάλη και Κατερίνα από Ανθομέλι 13 Ιανουαρίου 2017 - 2:37 μ.μ.\nΥπέροχα στρωμένο τραπέζι! Πάντα να περνάτε τόσο όμορφα!


Καιρός σήμερα: Λασποβροχή και καταιγίδα σε Αττική, Θεσσαλονίκη - «Πέφτει» η θερμοκρασία\nNewsIT Καιρος Καιρος σημερα: Λασποβροχη και καταιγιδα σε Αττικη, Θεσσαλονικη – «Πεφτει» η θερμοκρασια\nΚαιρός σήμερα: Λασποβροχή και καταιγίδα σε Αττική, Θεσσαλονίκη – «Πέφτει» η θερμοκρασία\nΒροχερός ο καιρός σήμερα, Πέμπτη (07.04.2022). Αυξημένες οι συγκεντρώσεις της αφρικανικής σκόνης, ενώ ο υδράργυρος θα υποχωρήσει.\nΟ καιρός σήμερα σύμφωνα με την πρόγνωση της Εθνικής Μετεωρολογικής Υπηρεσίας (ΕΜΥ): Στα δυτικά και βόρεια προβλέπονται αυξημένες νεφώσεις με τοπικές βροχές και σποραδικές καταιγίδες. Τα φαινόμενα βαθμιαία θα\nεξασθενήσουν και από το βράδυ ο καιρός θα βελτιωθεί. Στην υπόλοιπη χώρα αραιές νεφώσεις κατά τόπους πιο πυκνές, με πρόσκαιρες τοπικές βροχές και μεμονωμένες καταιγίδες μικρής διάρκειας και βαθμιαία αίθριος.\nΟι μετεωρολογικές συνθήκες ευνοούν την μεταφορά αφρικανικής σκόνης και οι συγκεντρώσεις της θα είναι αυξημένες.\nΗ θερμοκρασία θα σημειώσει μικρή πτώση στα δυτικά και τα βόρεια και όπου θα φτάσει τους 17 με 20 βαθμούς Κελσίου και στις υπόλοιπα ηπειρωτικά και την Κρήτη τους 22 με 24 βαθμούς Κελσίου.\nΑνεμοι: Νότιοι νοτιοανατολικοί 3 με 5 μποφόρ και βαθμιαία από το μεσημέρι και από τα δυτικά δυτικοί βορειοδυτικοί 4 με 5 οι οποίοι το βράδυ θα ενισχυθούν στα 6 μποφόρ.\nΚαιρός: Νεφώσεις με τοπικές βροχές κυρίως από τις προμεσημβρινές ώρες οπότε είναι πιθανό να εκδηλωθεί και πρόσκαιρη καταιγίδα. Σταδιακή βελτίωση από το απόγευμα.\nΚαιρός: Νεφώσεις με τοπικές βροχές και κυρίως στα βόρεια σποραδικές καταιγίδες. Τα φαινόμενα το απόγευμα θα εξασθενήσουν και το βράδυ στις περισσότερες περιοχές θα σταματήσουν.\nΑνεμοι: Από νότιες διευθύνσεις 4 με 6 μποφόρ και μετά το μεσημέρι δυτικοί βορειοδυτικοί 5 με 6 και στο Ιόνιο τοπικά 7 μποφόρ.\nΚαιρός: Νεφώσεις με τοπικές βροχές κυρίως στις Κυκλάδες όπου είναι πιθανό να εκδηλωθούν και μεμονωμένες καταιγίδες μικρής διάρκειας. Βαθμιαία από το απόγευμα γενικά αίθριος.\nΑνεμοι: Νότιοι νοτιοανατολικοί 5 με 7 μποφόρ και από το απόγευμα δυτικών διευθύνσεων 4 με 6 και στα νότια τοπικά 7 μποφόρ.


Η σημασία του μουρουνέλαιου στη ζωή μας\nΗ σημασία του μουρουνέλαιου στη ζωή μας Η σημασία του μουρουνέλαιου στη ζωή μας\nΟ απόλυτος σύμμαχος για να ενισχύσεις το ανοσοποιητικό όλης της οικογένειας\nH απαιτητική καθημερινότητα που λίγο-πολύ έχουμε να αντιμετωπίσουμε όλοι, καθίσταται επιτακτική την ανάγκη να διαφυλάξεις τόσο τη δική σου υγεία, όσο και των αγαπημένων σου προσώπων. Πόσω μάλλον τώρα με την πανδημία, η ενίσχυσή του ανοσοποιητικού είναι καίριας σημασίας.\nΜια ισορροπημένη διατροφή ολόχρονα, παρέχει στον οργανισμό τα απαραίτητα συστατικά που χρειάζεται. Θα έλεγε κανείς πως είναι -χωρίς υπερβολή- το "κλειδί" για την εύρυθμη λειτουργία του.\nΌπως πιθανότατα γνωρίζεις, τα Ωμέγα-3 είναι απαραίτητα για τον οργανισμό, από τη στιγμή της σύλληψης μας και καθ’ όλη τη διάρκεια της ζωή μας. Το DHA είναι ένα σημαντικό δομικό στοιχείο του εγκεφάλου, που συμβάλλει στην εύρυθμη λειτουργία του, καθώς επίσης στην ορθή λειτουργία των ματιών. Μαζί με το ΕΡΑ, βοηθούν στη λειτουργία της καρδιάς.\nΓι' αυτό, οι ειδικοί συστήνουν την πρόσληψη 1-2 g Ωμέγα-3 την ημέρα, μια ποσότητα απολύτως ασφαλή για το σώμα. Εξ ου και είναι ιδιαίτερα σημαντικό να καταναλώνουμε συχνά ψάρι, κυρίως λιπαρό, που αποτελεί μια φυσική πηγή, προκειμένου να λαμβάνουμε τα ΕΡΑ και DHA. Διότι παρόλο που ο οργανισμός μας έχει τη δυνατότητα να παράγει μια πολύ μικρή ποσότητα ΕΡΑ και DHA από το α-λινολενικό οξύ, η μετατρεπόμενη ποσότητα (συνήθως κάτω του 6%) είναι εντελώς ανεπαρκής.\nΩστόσο, δεν είναι τόσο απλό -όσο ενδεχομένως ακούγεται- να προσληφθεί η ενδεδειγμένη ποσότητα που χρειάζεται ένας οργανισμός αποκλειστικά μέσω μιας κατάλληλης διατροφής. Ειδικά οι έγκυες γυναίκες και τα μικρά παιδιά, πρέπει να δίνουν ιδιαίτερη προσοχή στην ποιότητα των ψαριών που καταναλώνουν, λόγω της πιθανής παρουσίας ενώσεων υδραργύρου, διοξινών και άλλων ρυπαντών -ουσίες που συσσωρεύονται στα ψάρια λόγω της ρύπανσης των θαλασσών. Εξ ου και συνιστάται να λαμβάνουν ποιοτικά συμπληρώματα, καθώς αυτά υπόκεινται σε αυστηρούς ελέγχους για τυχόν ύπαρξη βαρέων μετάλλων και άλλων τοξικών ουσιών.\nΓι΄αυτό, υπάρχουν οι συμπληρωματικές φυσικές πηγές Ωμέγα-3 και βιταμινών, όπως είναι το μουρουνέλαιο. Ένα υψηλής ποιότητας μουρουνέλαιο συνδυάζει τα Ωμέγα-3 λιπαρά οξέα και τις βιταμίνες D, A και Ε. Τα Ωμέγα-3 υποστηρίζουν τη σωστή λειτουργία της καρδιάς, του εγκεφάλου και της όρασης. Η βιταμίνη D ενισχύει το ανοσοποιητικό σύστημα και βοηθά στη διατήρηση υγιών οστών και δοντιών. Η βιταμίνη Α ενισχύει την υγεία των ματιών και υποστηρίζει το ανοσοποιητικό σύστημα. Η βιταμίνη Ε προστατεύει τα κύτταρα του σώματος έναντι της οξείδωσης.\nΗ λύση λοιπόν σε αυτό που αναζητάς, ακούει στο όνομα MOLLER’S . Ένα αυθεντικό νορβηγικό μουρουνέλαιο. Σε περίπτωση που δεν το γνωρίζεις, η πατρίδα του μουρουνέλαιου θεωρείται η Νορβηγία, Στο παρελθόν το χρησιμοποιούσαν κυρίως για την επεξεργασία δερμάτων, για τη συντήρηση δαπέδων και τοίχων των σπιτιών εκτεθειμένων στον άνεμο, ακόμη και σε λάμπες φωτισμού. Οι εξαιρετικές του ιδιότητες στην υγεία ανακαλύφθηκαν πολύ αργότερα. Συγκεκριμένα, κατά τον 17ο αιώνα παρατηρήθηκε ότι η κατανάλωση μουρουνελαίου είχε ευεργετικές επιδράσεις στην υγεία. Έτσι, ορισμένοι γιατροί συνέστησαν τη χρήση του για τη θεραπεία της ραχίτιδας και των ρευματισμών. Ωστόσο, η διαδικασία παραγωγής του μουρουνέλαιου έκανε τη γεύση και τη μυρωδιά του τόσο δυσάρεστη, που λίγοι άνθρωποι μπορούσαν να το πιούν.\nΑυτό βέβαια ήταν πριν ο Νορβηγός φαρμακοποιός Peter Möller εφαρμόσει για πρώτη φορά την ιδέα της ευρείας χρήσης του για λόγους υγείας. Το 1854 ίδρυσε στα νησιά Lofoten της Νορβηγίας, το πρώτο εργοστάσιο με πατενταρισμένη διαδικασία παραγωγής του μουρουνέλαιου. Εισήγαγε, μεταξύ άλλων, τη μέθοδο χρήσης ατμού, η οποία απέτρεπε την οξείδωση και τη σήψη, εξασφαλίζοντας τη διατήρηση των πολύτιμων θρεπτικών συστατικών του μουρουνέλαιου. Η μέθοδος που αναπτύχθηκε τότε, παραμένει σχεδόν αμετάβλητη μέχρι σήμερα και είναι γνωστή ως «μέθοδος Möller».\nΤο μουρουνέλαιο MOLLER’S είναι λάδι από το συκώτι μουρούνας και παράγεται σύμφωνα με παραδοσιακές συνταγές της Νορβηγίας. Είναι μια πλούσια φυσική πηγή Ωμέγα-3 λιπαρών οξέων και βιταμινών Α και D. Προέρχεται από ψάρια των καθαρότερων νερών του Αρκτικού Ωκεανού.\nΑν λοιπόν θέλεις να λάβεις τα τόσο ωφέλιμα Ωμέγα- 3 λιπαρά οξέα, μαζί με την πολύτιμη Βιταμίνη D3, ευεργετώντας την καρδιά, τα οστά, το μυαλό, το μυϊκό σύστημα, το ανοσοποιητικό, το δέρμα, τα μάτια και την όρασή σου, δεν υπάρχει καλύτερη επιλογή από το αυθεντικό νορβηγικό μουρουνέλαιο MOLLER’S (σε υγρή μορφή) ή τον συνδυασμό μουρουνέλαιου και ιχθυέλαιου MOLLER’S (σε κάψουλες). Και μην σε προβληματίζει ότι τα παιδιά σου δεν πρόκειται με τίποτα να σου κάνουν το χατίρι, αφού το μουρουνέλαιο MOLLER’S διατίθεται και σε χαριτωμένη μορφή ζελεδάκια-ψαράκια, που θα κάνει τα καμάρια σου να στα ζητάνε καθημερινά!\nΑν ακόμη δεν πείστηκες γιατί όσα μουρουνέλαια έτυχε να δοκιμάσεις στο παρελθόν, σου άφησαν μια άσχημη γεύση, θα χαρείς να πληροφορηθείς ότι το MOLLER’S έχει βραβευθεί στην κατηγορία “προϊόντα διατροφής και υγείας” από το Διεθνές Ινστιτούτο Γεύσης και Ποιότητας στις Βρυξέλλες, που κάθε χρόνο δοκιμάζει τα προϊόντα ως προς την οσμή, τη γεύση και την αίσθηση που αφήνουν μετά την κατάποση. Το γεγονός ότι το MOLLER’S έχει βραβευτεί στη συγκεκριμένη κατηγορία πιστοποιεί την εξαιρετική ποιότητα και καθαρότητα των πρώτων υλών, τα υψηλά πρότυπα της παραγωγικής διαδικασίας,καθώς και τους αυστηρούς ποιοτικούς ελέγχους που ακολουθούνται.\nΗ εταιρεία συμπληρωμάτων διατροφής MOLLER’S συνεργάζεται με τον Οργανισμό Κώστα Παπαέλληνα με σκοπό την εισαγωγή, διανομή και λιανική πώληση στην Κύπρο.\nKεντρική Φωτό: https://unsplash.com/@jessicarockowitz


H πρωτεΐνη ταυ ανακαλύφθηκε το 1975 και ανήκει στις πρωτεΐνες μικρού μοριακού βάρους που σχετίζονται με μικροσωληνίσκους (Microtubule Associated proteins, MAPs) και βρίσκεται σε αφθονία στο κεντρικό νευρικό σύστημα, κυρίως στους νευράξονες. Επιπλέον, εκφράζεται στους άξονες των νευρώνων του περιφερικού νευρικού συστήματος και σε μικρότερο βαθμό στα αστροκύτταρα και τα ολιγοδενδροκύτταρα του κεντρικού νευρικού συστήματος, αλλά και σε άλλους ιστούς, όπως στα νεφρά και στους πνεύμονες (Trojanowski, 2011). Κωδικοποιείται από ένα γονίδιο που βρίσκεται στο χρωμόσωμα 17 και αποτελείται από 16 εξώνια.\nΟι διάφορες ισομορφές της ταυ δημιουργούνται από mRNAs, που έχουν προκύψει μέσω της εναλλακτικής συρραφής 11 εξωνίων. Στον ανθρώπινο εγκέφαλο η εναλλακτική συρραφή των εξωνίων 2,3 και 10 δημιουργεί τις έξι ισομορφές που κυμαίνονται από 352-441 αμινοξικά κατάλοιπα. Oι κύριες ισομορφές της ταυ διαφέρουν μεταξύ τους ως προς δύο σημεία. Πρώτον, ως προς την παρουσία ή απουσία δύο μικρών περιοχών (Ν1, Ν2) μήκους 29 αμινοξέων η καθεμία, στο αμινοτελικό άκρο, οι οποίες κωδικοποιούνται από τα εξώνια 2 και 3, και δεύτερον, ως προς τη δεύτερη από τις τέσσερις επαναλήψεις (R2, 31 κατάλοιπα), η οποία κωδικοποιείται από το εξώνιο 10 και βρίσκεται στην «περιοχή επανάληψης» (Trojanowski, 2011).\nΜια όξινη N-τελική περιοχή\nΤην περιοχή δέσμευσης μικροσωληνίσκων (MBD, Microtubule Binding Domain)\nΒιολογικός ρόλος της πρωτεΐνης ταυΕπεξεργασία\nΗ ταυ προσδένεται γρήγορα και αντιστρεπτά στην εξωτερική επιφάνεια των μικροσωληνίσκων αλλά και στο εσωτερικό τους, με την αμινοτελική και καρβοξυτελική της περιοχή να προβάλλει προς το εξωτερικό των μικροσωληνίσκων (Morris et al., 2011). Το αμινοτελικό της άκρο συνδέεται με την κυτταροπλασματική μεμβράνη, πιθανώς ως μέρος ενός συμπλέγματος σχετιζόμενου με τη μεμβράνη, ρυθμίζοντας την απόσταση μεταξύ των μικροσωληνίσκων. Η ικανότητα της να προσδένεται στους μικροσωληνίσκους οφείλεται στην MBD. Υποστηρίζεται πως οι αλληλουχίες των επαναλαμβανόμενων μοτίβων δεσμεύονται άμεσα στους μικροσωληνίσκους, μέσω του θετικού τους φορτίου, που αλληλεπιδρά με τα αρνητικά φορτισμένα κατάλοιπα της σωληνίνης (Jho et al., 2010). Επιπλέον, εμπλέκεται στην αξονική μεταφορά, την οποία και τροποποιεί. Συγκεκριμένα, λόγω της ισχυρής της πρόσδεσης στους μικροσωληνίσκους είναι δυνατόν να προκαλέσει αποκόλληση των φορτίων από την κινεσίνη (Kolarova, 2012).\nΑνακτήθηκε από "https://el.wikipedia.org/w/index.php?title=Πρωτεΐνη_ταυ&oldid=7530648"\nΤελευταία επεξεργασία στις 11 Μαΐου 2019, στις 13:38


Παγκόσμιο Κύπελλο: Flash-back στους τελικούς του Μουντιάλ - CNN.gr\nΠαγκόσμιο Κύπελλο: Flash-back στους τελικούς του Μουντιάλ\nΚυριακή, 15 Ιουλίου 2018 17:26\nΗ Βραζιλία επέστρεψε στο Μουντιάλ των δύο χωρών Ιαπωνίας και Νότιας Κορέας, η Ιταλία πανηγύρισε στη Γερμανία, η Ισπανία έκανε το νταμπλ μετά το Euro στη Νότια Αφρική το 2010, ενώ οι Γερμανοί ανέβηκαν στην κορυφή μέσα στην Βραζιλία.\nΟλοι οι τελικοί:\nΟ Άγγλος αμυντικός Τζορτζ Κοέν ανταλλάζει φανέλα με ποδοσφαιριστή της Αργεντινής, παρουσία του προπονητή της Αγγλίας, Σερ Αλφ Ράμσεϊ, μετά το τέλος της αναμέτρησης στο Γουέμπλεϊ για τα προημιτελικά του Μουντιάλ του 1966.\t Πηγή: EPA PHOTO/PA/FILES\nΟ Τομάζ Σοάρες ντα Σίλβα, πιο γνωστός ως Ζιζίνιο, κοντρολάρει τη μπάλα στην αναμέτρηση της Βραζιλίας με τη Γιουγκοσλαβία στο Μουντιάλ του 1950. Ο Ζιζίνιο, που στην καριέρα του φόρεσε 54 φορές τη φανέλα της Σελεσάο με το νούμερο 10, αναδείχθηκε καλύτερος παίκτης της εθνικής Βραζιλίας στο Παγκόσμιο Κύπελλο του 1950, στο οποίο σκόραρε 4 φορές.\t Πηγή: EPA PHOTO AFP FILES/AESTADO\nΜια από τις πιο αμφισβητούμενες φάσεις στην ιστορία του Παγκοσμίου Κυπέλλου, ήταν το γκολ του Τζεφ Χαρστ στον τελικό ανάμεσα στην Αγγλία και τη Δυτική Γερμανία στη διοργάνωση του 1966. Στο φωτογραφικό στιγμιότυπο έχει αποτυπωθεί η στιγμή που η μπάλα κατευθύνεται προς τα δίχτυα του Γερμανού τερματοφύλακα Χανς Τιλκόφσκι. Την αμέσως επόμενη στιγμή, οι Άγγλοι πανηγύριζαν και οι Γερμανοί διαμαρτύρονταν, θεωρώντας πως η μπάλα δεν είχε περάσει τη γραμμή. Ο διαιτητής έδειξε σέντρα, μετρώντας το δεύτερο από τα τρία γκολ που πέτυχε σε εκείνο το ματς ο Χαρστ και η Αγγλία πέρασε με 3-2 μπροστά στο σκορ, με ένα γκολ που ακόμη και σήμερα 52 χρόνια μετά, παραμένει το πιο αμφισβητούμενο στην ιστορία του ποδοσφαίρου.\t Πηγή: EPA PHOTO/DPA/FILES\nΟ «Κάιζερ», Φραντς Μπεκενμπάουερ σηκώνει το τρόπαιο του Παγκοσμίου Κυπέλλου το 1974, μετά την επικράτηση της Γερμανίας επί της Ολλανδίας με 2-1 στον τελικό της διοργάνωσης στο Ολυμπιακό Στάδιο του Μονάχου, παρουσία 80.000 θεατών. Οι Ολλανδοί προηγήθηκαν 1-0 στο σκορ πριν καν συμπληρωθεί το πρώτο λεπτό της αναμέτρησης, και μάλιστα με πέναλτι, το πρώτο που καταλογίστηκε σε τελικό Παγκοσμίου Κυπέλλου. Με εύστοχο χτύπημα πέναλτι ήρθε και η ισοφάριση για τους Δυτικογερμανούς, οι οποίοι πήραν τελικά τη νίκη με 2-1 χάρη στο γκολ του Γκερντ Μίλερ, το τελευταίο του με τη φανέλα της εθνικής και πιο πολύτιμο από όλα.\t Πηγή: EPA PHOTO DPA/HARTMUT REEH\nΟ Ντιέγκο Μαραντόνα σηκώνει στον ουρανό του Μεξικό το βαρύτιμο τρόπαιο του Μουντιάλ του 1986, λίγα λεπτά μετά την επικράτηση της Αργεντινής με 3-2 επί της Δυτικής Γερμανίας σε ένα ματς-θρίλερ. Η Αλμπισελέστε προηγούνταν με 2-0 ως το 74ο λεπτό, όταν η πίεση των Γερμανών άρχισε να αποδίδει καρπούς και τα γκολ των Ρουμενίγκε και Φέλερ έφεραν το ματς στα ίσα δέκα λεπτά πριν την λήξη. Όμως η χαρά των Γερμανών δεν κράτησε περισσότερο από τρία λεπτά, καθώς ο Χόρχε Μπουρουτσάγα έγραψε το 3-2 κι έδωσε στην Αργεντινή τη νίκη και τον τίτλο της παγκόσμιας πρωταθλήτριας.\t Πηγή: EPA PHOTO AFPI/STAFF/GL/pp/rlb\nΟ αρχηγός της εθνικής Αγγλίας, ο θρυλικός Μπόμπι Μουρ φυλά το τρόπαιο Ζιλ Ριμέ, όπως λεγόταν το 1966 το Παγκόσμιο Κύπελλο. Οι Άγγλοι είχαν μόλις επικρατήσει με 4-2 της Γερμανίας στον τελικό της διοργάνωσης, που κρίθηκε στην παράταση. Στυλοβάτης της άμυνας, ο Μπόμπι Μουρ συνέβαλε τα μέγιστα ώστε η ομάδα του να φτάσει ως τα ημιτελικά της διοργάνωσης χωρίς να δεχτεί ούτε τέρμα, με τον προπονητή Σερ Αλφ Ράμσεϊ να του πλέκει το εγκώμιο λέγοντας: «ο αρχηγός μου, ο ηγέτης μου, το δεξί μου χέρι. Ήταν το πνεύμα και ο παλμός της ομάδας»…\t Πηγή: EPA PHOTO/PA\nΟ Ντέιβιντ Μπέκαμ αντικρίζει την κόκκινη κάρτα από τον Δανό διαιτητή Κιμ Μίλτον Νίλσεν, για χτύπημα εκτός φάσης στον Ντιέγκο Σιμεόνε, στην αναμέτρηση ανάμεσα στην Αγγλία και την Αργεντινή για τη φάση των 16 του Μουντιάλ του 1998, στη Γαλλία. Η Αγγλία αποκλείστηκε από τη συνέχεια της διοργάνωσης, χάνοντας στα πέναλτι (2-2 ο κανονικός αγώνας), με πολλούς να χρεώνουν τον αποκλεισμό στον Μπέκαμ, ο οποίος ήταν ο δεύτερος Άγγλος ποδοσφαιριστής που αποβλήθηκε σε Παγκόσμιο Κύπελλο μετά τον Γουίλκινς το 1986.\t Πηγή: EPA PHOTO/PRESS ASSOCIATION/ADAM BUTLER\nΟ Ολλανδός μέσος Φιλίπ Κοκού φανερά απογοητευμένος, καθώς έχει μόλις αστοχήσει σε πέναλτι, στον ημιτελικό του Παγκοσμίου Κυπέλλου του 1998 κόντρα στη Βραζιλία, δε μπορεί να αντικρίσει τους συμπαίκτες του Κλάρενς Ζέεντορφ, Φρανκ ντε Μπουρ και Πάτρικ Κλάιφερτ. Οι «Οράνιε» αποκλείστηκαν από τον τελικό, στον οποίο αναμετρήθηκαν η Βραζιλία με τη Γαλλία, με την τελευταία να πανηγυρίζει και την κατάκτηση του τίτλου.\t Πηγή: AFP PHOTO\nΟ Γάλλος αμυντικός Λοράν Μπλαν δέχεται την κόκκινη κάρτα για φάουλ στον Σλάβεν Μπίλιτς της Κροατίας στον ημιτελικό του Σταντ ντε Φρανς, στο Μουντιάλ του 1998. Αυτό το φάουλ στοίχισε στον Μπλαν και τη συμμετοχή του στον τελικό, όπου προκρίθηκε η Γαλλία, που σήκωσε και το τρόπαιο εκείνη τη χρονιά.\t Πηγή: EPA PHOTO/DPA/OLIVER BERG\nΗ αναμέτρηση της Νότιας Κορέας με την Ιταλία στο Μουντιάλ του 2002 στα γήπεδα της Κορέας και της Ιαπωνίας, έχει μείνει στην ιστορία, όχι μόνο για τον απρόσμενο αποκλεισμό της Σκουάντρα Ατζούρα, αλλά κυρίως για τη… δράση του διαιτητή Μορένο. Ο ρέφερι από το Εκουαδόρ καταλόγισε πέναλτι στα πρώτα λεπτά της αναμέτρησης υπέρ των Νοτιοκορεατών, αποβάλλοντας παράλληλα και τον Φραντσέσκο Τότι, ενώ δεν μέτρησε-ως οφσάιτ-γκολ του Τομάζι, με τους Ιταλούς να κάνουν λόγο για αποφάσεις-σκάνδαλο. Το παιχνίδι κρίθηκε στην παράταση, με θριαμβευτές τους Νοτιοκορεάτες, που πήραν τη νίκη με 2-1 χάρη στο «χρυσό» γκολ του Αν Γιούνγκ-Χουάν.\t Πηγή: EPA AFP PHOTO/Jacques DEMARTHON\nΗ…. κουτουλιά του Ζινεντίν Ζιντάν στον Μάρκο Ματεράτσι στον τελικό του Μουντιάλ του 2006, παραμένει χαραγμένη στη μνήμη των ποδοσφαιρόφιλων. Ιταλία και Γαλλία αναμετρώνται στο Ολυμπιακό Στάδιο του Βερολίνου, με τα βλέμματα να είναι στραμμένα στον Ζινεντίν Ζιντάν, στην τελευταία του εμφάνιση με τους τρικολόρ. Σε ανύποπτη στιγμή, ο Ζιζού χτύπησε με το κεφάλι του στο στέρνο τον Ιταλό αμυντικό, κίνηση που του στοίχησε την αποβολή με κόκκινη κάρτα, και αμαύρωσε το φινάλε ενός σπουδαίου ποδοσφαιριστή. Αργότερα ο Ζιντάν ισχυρίστηκε πως άκουσε τον Μάρκο Ματεράτσι να μιλά χυδαία για την αδελφή του…. Για την ιστορία, η Ιταλία επικράτησε με 5-3 στα πέναλτι σε εκείνη την αναμέτρηση και στέφθηκε παγκόσμια πρωταθλήτρια.\t Πηγή: EPA/A9999 DB WDR\nΔύο θρύλοι του παγκόσμιου ποδοσφαίρου, ο Ιταλός Ντίνο Τζοφ και ο Καμερουνέζος Ροζέ Μιλά ανταλλάσσουν φανέλες στη λήξη της αναμέτρησης των εθνικών ομάδων τους, στο Παγκόσμιο Κύπελλο του 1982, στην Ισπανία. Ο Ροζέ Μιλά αγωνίστηκε σε τρία Παγκόσμια Κύπελλα στην καριέρα του, ενώ το άστρο του έλαμψε στη διοργάνωση του 1990, στα γήπεδα της Ιταλίας, όπου πέτυχε τέσσερα γκολ κι οδήγησε το Καμερούν στα προημιτελικά της διοργάνωσης, την πρώτη αφρικανική χώρα που πετύχαινε κάτι τέτοιο.\t Πηγή: EPA/- B/W ONLY\nΟ τερματοφύλακας της Κόστα Ρίκα Κέιλορ Νάβας, αποκρούει το χτύπημα πέναλτι του Φάνη Γκέκα, και ταυτόχρονα «μπλοκάρει» το αντιπροσωπευτικό μας συγκρότημα από τη συνέχεια του Παγκοσμίου Κυπέλλου του 2014 στα γήπεδα της Βραζιλίας. Η ομάδα της Λατινικής Αμερικής πήρε το «εισιτήριο» για τη φάση των «8» της διοργάνωσης, επικρατώντας με 5-3 στα πέναλτι του αντιπροσωπευτικού μας συγκροτήματος (η κανονική διάρκεια του αγώνα και η παράταση έληξαν 1-1).\t Πηγή: EPA/YURI KOCHETKOV\nΕίναι ίσως η πιο χαρακτηριστική φωτογραφία, όχι μόνο από το Μουντιάλ του 1994, αλλά γενικότερα στην ιστορία του θεσμού. Από τη μία ο Ρομπέρτο Μπάτζιο, απαρηγόρητος, καθώς έχει μόλις αστοχήσει σε χτύπημα πέναλτι στον τελικό της διοργάνωσης κόντρα στη Βραζιλία κι από την άλλη ο πανευτυχής Κλαούντιο Ταφαρέλ, ο οποίος συνειδητοποιεί ότι η Σελεσάο έχει μόλις κατακτήσει το Παγκόσμιο Κύπελλο.\t Πηγή: Getty images/ideal images/Shaun Botterill / Staff\n22 Ιουνίου 1986, μια μέρα-σταθμός για το παγκόσμιο ποδόσφαιρο, που έμεινε στην ιστορία για δύο λόγους, με πρωταγωνιστή και στις δύο περιπτώσεις τον Ντιέγκο Αρμάντο Μαραντόνα. Αργεντινή και Αγγλία κοντράρονται στα προημιτελικά του Παγκοσμίου Κυπέλλου, στο Μεξικό, με την Μπιανκοσελέστε να φεύγει νικήτρια από το γήπεδο με 2-1, με τον Ντιεγκίτο να σκοράρει δύο τέρματα, που έμελλε να μείνουν στην ιστορία για εντελώς διαφορετικούς λόγους το καθένα: Το πρώτο ως το πλέον αμφιλεγόμενο και το δεύτερο ως το καλύτερο που έχει επιτευχθεί ποτέ.\t Πηγή: Getty Images/ideal images/Staff\nΛίγα χρόνια μετά τη λήξη του Β’ Παγκοσμίου Πολέμου, η Ελβετία φιλοξενεί το Μουντιάλ του 1954, με τη FIFA να γιορτάζει τα 50α της γενέθλια. Στον τελικό της 4ης Ιουλίου στη Βέρνη, αναμετρώνται η Δυτική Γερμανία και η Ουγγαρία, με τους πρώτους να φεύγουν θριαμβευτές, επικρατώντας με 3-2 και το παιχνίδι να μένει στην ιστορία ως ένα από τα πιο συναρπαστικά στην ιστορία της διοργάνωσης.\t Πηγή: Getty images/ideal images/Hulton Archive/Stringer\nΑργεντινή και Ολλανδία αναμετρώνται στα προημιτελικά του Παγκοσμίου Κυπέλλου του 1998, στο Βελοντρόμ της Γαλλίας. Πάτρικ Κλάιφερτ και Κλαούντιο Λόπεζ έχουν διαμορφώσει το σκορ σε 1-1 και τα λεπτά κυλούν βασανιστικά ως το 90’. Τότε είναι που λάμπει το άστρο του Ντένις Μπέργκαμπ, που στην εκπνοή της αναμέτρησης, δέχεται τη μπαλιά, κάνει άψογο κοντόλ μέσα στην περιοχή, «αδειάζει» τον αντίπαλο αμυντικό και «εκτελεί» τον Κάρλος Ρόα, στέλνοντας τη μπάλα στα δίχτυα και δίνοντας την πρόκριση για τα ημιτελικά της διοργάνωσης στους «οράνιε».\t Πηγή: Getty images/ideal images/Stu Forster / Staff\nΣτο Μουντιάλ των ΗΠΑ, το 1994, έκανε το ντεμπούτο του με τη φανέλα της εθνικής ομάδας της Ρωσίας ο Όλεγκ Σαλένκο, ο οποίος αν και μέχρι τότε δεν είχε διεθνή συμμετοχή, κατάφερε να γράψει ιστορία, πετυχαίνοντας πέντε γκολ σε ένα ματς. Η Ρωσία είχε κληρωθεί στον Β' Όμιλο της διοργάνωσης και αντιμετώπισε κατά σειρά τις Βραζιλία, Σουηδία και Καμερούν. Στο πρώτο ματς οι Ρώσοι ηττήθηκαν με 2-0, ενώ στο δεύτερο γνώρισαν την ήττα με 3-1, με τον Σαλένκο να πετυχαίνει το γκολ της τιμής για την ομάδα του. Η Ρωσία έχασε την πρόκριση για τη συνέχεια, όμως ο τρίτος και τελευταίος αγώνας της στα γήπεδα της Αμερικής έμελλε να μείνει στην ιστορία. Κόντρα στο Καμερούν, ο Όλεγκ Σαλένκο ήταν ασταμάτητος και σκοράροντας πέντε φορές σε ένα… one man show, έδωσε τη νίκη στην ομάδα του με 6-1. Με τα πέντε τέρματά του σε ένα ματς ο Σαλένκο έσπασε το ρεκόρ οκτώ παικτών που είχαν σημειώσει τέσσερα γκολ σε έναν αγώνα παγκοσμίου Κυπέλλου, με τελευταίο τον Μπουντραγκένιο στην αναμέτρηση της Ισπανίας με τη Δανία το 1986.\t Πηγή: Getty images/ideal images/Stephen Dunn / Staff\nΣΠΟΡ\t· ΠΑΓΚΟΣΜΙΟ ΚΥΠΕΛΛΟ\t· ΠΑΓΚΟΣΜΙΟ ΚΥΠΕΛΛΟ 2018\t· ΜΟΥΝΤΙΑΛ 2018\t· ΜΟΥΝΤΙΑΛ ΡΩΣΙΑΣ 2018\t· ΤΕΛΙΚΟΣ ΜΟΥΝΤΙΑΛ


ΔΙΚΤΥΟΥΡΓΟΣ ΜΑΚΕΔΩΝ Ψευδοεπιστημονικοί ισχυρισμοί περί επικινδυνότητας συστατικών που περιέχουν τα εμβόλια\nΑρχική σελίδαυγείαΨευδοεπιστημονικοί ισχυρισμοί περί επικινδυνότητας συστατικών που περιέχουν τα εμβόλια\nΨευδοεπιστημονικοί ισχυρισμοί περί επικινδυνότητας συστατικών που περιέχουν τα εμβόλια\nΣυγκεκριμένα συστατικά που περιέχουν τα εμβόλια όπως ο υδράργυρος και το αλουμίνιο είναι επιβλαβή για την υγεία και οδηγούν, μεταξύ άλλων, σε σοβαρές διαταραχές υγείας όπως καρκινογενέσεις.\nΚαμία από τις ενώσεις που αναφέρονται στα υπό εξέταση δημοσιεύματα δεν έχει συσχετιστεί από έγκριτες επιστημονικές μελέτες ή αναφορές επίσημων φορέων υγείας με τα αναφερόμενα προβλήματα.\nΣε δημοσιεύματα τα οποία κυκλοφόρησαν τις τελευταίες ημέρες βρίσκουμε ανακύκλωση γνωστών ψευδοεπιστημονικών ισχυρισμών σχετικά με το τι περιέχουν και αν είναι επικίνδυνα τα εμβόλια που βρίσκονται αυτή τη στιγμή σε κυκλοφορία.\nΠαραδείγματα: xristigenia.blogspot.com, e-synews.gr, isandros.blogspot.com, ellinikiafipnisis.blogspot.com\n• Φορμαλδεΰδη – Μια χημική ουσία παστώματος που χρησιμοποιείται για να συντηρήσει τα πτώματα. Είναι εξαιρετικά τοξική για το νευρικό σύστημα, προκαλώντας τύφλωση, εγκεφαλική βλάβη και επιληπτικές κρίσεις. Το αμερικανικό υπουργείο Υγείας και Ανθρωπίνων Υπηρεσιών παραδέχεται ανοιχτά ότι η φορμαλδεΰδη προκαλεί καρκίνο. Μπορείτε να το δείτε αυτό και οι ίδιοι στόν Εθνικό ιστοχώρο Προγράμματος Τοξικολογίας, που χαρακτηρίζει τη 12η Έκθεση της για τις καρκινογόνες ουσίες . Εκεί, το ενημερωτικό δελτίο φορμαλδεΰδης παραλείπει εντελώς να αναφέρει την φορμαλδεΰδη στα εμβόλια. Αυτό είναι το “βρώμικο μικρό μυστικό” της κυβέρνησης και της βιομηχανίας εμβολίων. Δηλώνει εντούτοις ότι “… η φορμαλδεΰδη προκαλεί μυελοειδή λευχαιμία, καθώς και σπάνιες μορφές καρκίνου όπως της ρινικής κοιλότητας, και ρινοφαρυγγικό καρκίνο.”\nΣτο πλαίσιο αποτελεσματικής ανάλυσης των ισχυρισμών που γίνονται στα υπό εξέταση άρθρα είναι σκόπιμο να εξετάσουμε κάθε σημείο ξεχωριστά.


Εκτός έδρας νίκη στο φινάλε για το Κιλελέρ\nΚυριακή 27 Μαρτίου 2022 21:43\nΤο Κιλελέρ επικράτησε με σκορ 2-3 στο στάδιο Φαρσάλων επί του Αχιλλέα. Στο 20’ ο Αντώνης Γκαραλιάκος σκόραρε για τον Αχιλλέα Φαρσάλων για το 1-0.\nΣτο 54′ οι γηπεδούχοι έμειναν με παίκτη λιγότερο, καθώς ο τερματοφύλακας του Αχιλλέα Φαρσάλων, Κώστας Κουσιάς αποβλήθηκε και ο Βαλάντης Μαργαρίτης έκατσε κάτω από την εστία για το υπόλοιπο του αγώνα.\nΣτην φάση αυτή οι φιλοξενούμενοι κέρδισαν πέναλτι και ο Αλέκος Κουβελάς με εύστοχη εκτέλεση έφερε το ματς στα ίσια για το 1-1, πέναλτι που κέρδισε ο Χρήστος Τζέκα από τον Κώστα Κουσιά.\nΟι γηπεδούχοι έκαναν το 2-1 στο 59′ με τον Χρήστο Φουρίκη με απευθείας εκτέλεση κόρνερ. Ο Αλέκος Κουβελάς έκανε το 2-2 στο 70′ (είχε και οριζόντιο δοκάρι). Ο Χρήστος Τζέκα στις καθυστερήσεις του ματς διαμόρφωσε το τελικό 2-3.\nΑχιλλέας Φαρσάλων (Βασίλης Μπακογιάννης): Κουσιάς, Πατσιούρας (88′ Καραμπάλιος), Ντελής, Παπαδόπουλος, Τσιούλης Αθ., Αετόπουλος, Κομισόπουλος (54′ Μαργαρίτης), Φουρίκης, Χατζόπουλος, Ιωαννίδης (56′ Κερμελίδης), Γκαραλιάκος (56′ Παπακωνσταντίνου).\nΚιλελέρ (Φερραίος Γιαννακός): Αρκουδής (60′ λ.τ. Καρακυρίτσης), Χατζηλιάδης, Κορδαλής (71′ Ζιόμπουρας), Τσακίρης (86′ λ.τ. Κωστόπουλος), Καρακάνος, Ντιντής, Αργύρης, Αναδολού, Τζέκα, Κουβελάς, Παπαχρήστος.\nΔιαιτητική τριπλέτα: Τσιοφλίκη, Στάικος, Μίχος.